title: Shintai

text:
Nimestään huolimatta shintait eivät itsessään ole kameja vaan pikemminkin vain väliaikaisia asuinsijoja, joiden kautta ihmiset voivat palvoa kameja. Shintait ovat myös aina "yorishiroja" eli esineitä tai asioita, jotka vetävät jo luonteensa vuoksi kameja puoleensa.
Yleisimmät shintait ovat ihmisen valmistamia esineitä, kuten peilejä, miekkoja, jalokiviä (esimerkiksi pilkun muotoisia "magatama"-kiviä), uskonnollisissa rituaaleissa käytettyjä "gohei"-sauvoja tai kameja esittäviä veistoksia, joita kutsutaan nimellä "shinzō" (). Ne voivat kuitenkin olla myös luonnon muodostelmia, kuten kiviä, vuoria, puita ja vesiputouksia.


title: Shintai

text: Kuuluisiin shintai-esineisiin lukeutuvat Yata no kagami (osa japanin keisarillisia regaaleita), Miwavuori, Nantaivuori, Nachi-vesiputous ja Meoto-iwa-kivet. Kaikkein kuuluisin shintai on varmasti Fujivuori.


title: Shintai

text: Sumōn huipulle noussut painija eli "yokozuna" on elävä shintai. Siksi hänen vyötärölleen on kiedottu pyhä köysi eli "shimenawa", joka suojelee pyhiä esineitä tai asioita pahoilta hengiltä. "Kannushi" eli šintolainen pappi voi muuttua eläväksi shintaiksi uskonnollisen seremonian aikana, kun kami asettuu hänen ruumiiseensa.


title: Lapin parhaat urheilijat

text: Lapin parhaan urheilijan palkinnon jakaa Lapin urheilutoimittajakerho äänestyksen perusteella. Äänestäjiä esimerkiksi vuoden 2009 äänestyksessä oli kaikkiaan 39. Palkintona voittajalle on pokaali ja kunniakirja. Palkinto on jaettu vuodesta 1964. Palkintoa ei ole jaettu kuitenkaan kaikkina vuosina. Palkinnottomia vuosia ovat olleet 1967–1969 ja 1971–1977.


title: Nathan Payne

text: Nathan Perry Payne (13. elokuuta 1837 Cleveland, Ohio–11. toukokuuta 1885) oli Clevelandin pormestari vuosina 1875 ja 1876. Poliittiselta kannaltaan hän oli demokraatti. Nathan syntyi Clevelandissa Yhdysvalloissa ja oli vanhempiensa, Henry B:n ja Mary Perry Paynen, vanhin lapsi. Hän ei koskaan mennyt naimisiin.


title: Nathan Payne

text: Yhdysvaltain sisällissodassa Payne palveli vapaaehtoisena, niin kutsuttuna "100 päivän miehenä". Vuosina 1862-72 Payne toimi kahden kauden ajan paikallisen koulutuslautakunnassa sekä kuusi vuotta kunnanvaltuustossa. Vuonna 1875 hänet valittiin Clevelandin pormestariksi. Payne ei hakenut enää toiselle pormestarikaudelle keskittyäkseen liiketoimiinsa.


title: Stanisław Bobak

text: Stanisław Bobak (12. maaliskuuta 1956 – 12. marraskuuta 2010) oli puolalainen mäkihyppääjä, jonka uran parhaat vuodet ajoittuivat 1970- ja 1980-lukujen vaihteen tienoille.


title: Stanisław Bobak

text: Bobak voitti urallaan yhden maailmancupin osakilpailun tammikuussa 1980 kotimaisemissaan Zakopanessa, ja saavutti kaikkiaan kuusi palkintokorokesijoitusta. Maailmancupin kaudella 1979–1980 hän sijoittui kokonaispisteissä kolmanneksi. Bobakin paras saavutus arvokisoista on K70-mäen kymmenes sija 1980 olympialaisista Lake Placidista. Puolan mestaruuden Bobak voitti neljästi sekä normaali- että suurmäestä.


title: .af

text: .af on Afganistanin Internet-maakoodi verkkotunnuksia varten. Tunnus otettiin käyttöön vuonna 1997 ja sitä hallinnoi AFGNIC.


title: Draw the Line

text: Draw the Line on yhdysvaltalaisyhtye Aerosmithin viides, vuonna 1977 julkaistu albumi. Ilmestyttyään levyltä ei noussut hittikappaleita ja se herätti vain vähän kiinnostusta.


title: .ag

text: .ag on Antigua ja Barbudan Internet-maakoodi verkkotunnuksia varten. Tunnus otettiin käyttöön vuonna 1991 ja sitä hallinnoi NicAg.


title: .ag

text: Rekisteröinnit voidaan tehdä suoraan toiselle tasolle.ag tai kolmannelle .com.ag, .org.ag, .net.ag, co.ag tai nom.ag. Sille, kuka voi rekisteröidä tunnuksen, ei ole rajoituksia.


title: .ag

text: Saksassa tunnuksella .ag on toinen merkitys: AG, "Aktiengesellschaft", www.bmw.ag.


title: Toni Ståhl

text: Toni Kenneth Ståhl (s. 11. toukokuuta 1985 Tuusula) on suomalainen jalkapalloilija, joka edustaa North American Soccer Leaguen Carolina RailHawksia. Kaudet 2006–2009 hän pelasi NCAA-yliopistosarjassa Connecticutin yliopiston joukkueessa Huskiesissa ja kaudella 2010 Major League Soccerin Philadelphia Unionissa. Pelipaikaltaan hän on puolustava keskikenttäpelaaja tai keskuspuolustaja.


title: Toni Ståhl

text: Suomessa Ståhl pelasi B-junioriksi asti Helsingin Jalkapalloklubissa, josta hän siirtyi suoraan miesten peleihin Atlantikseen. Yhden Atlantis-kauden jälkeen Ståhl pelasi kolme vuotta FC Espoossa. Jatkuvista loukkaantumisista kärsinyt Ståhl katsoi uranäkymänsä Suomessa heikoiksi ja muutti Yhdysvaltoihin Connecticutin yliopistoon opiskelemaan psykologiaa, missä hänen jalkapallouransa kuitenkin lähti uuteen nousuun.


title: Toni Ståhl

text: Ensimmäisenä vuonnaan Yhdysvalloissa Ståhl valittiin Big East -konferenssin vuoden tulokkaaksi, seuraavana kolmena vuonna konferenssin tähdistöjoukkueeseen ja seniorivuonnaan lisäksi Big Eastin vuoden keskikenttäpelaajaksi. Hän sai myös maanlaajuista tunnustusta päästyään semifinalistien joukkoon vuoden parhaalle yliopistojalkapalloilijalle annettavan Hermann Trophyn ehdokasvalinnoissa.


title: Toni Ståhl

text: Joulukuussa 2009 Ståhl allekirjoitti 1 + 4 vuoden mittaisen sopimuksen Pohjois-Amerikan ammattilaisliigan Major League Soccerin kanssa. Sopimuksessa on optio siirtymisestä Euroopan sarjoihin. Ruotsalainen Halmstad ja tanskalainen Aalborg tarjosivat Ståhlille sopimusta, ja englantilainen Burnley, jonka testissä hän kävi heinäkuussa 2009 joukkueen leireillessä Yhdysvalloissa, oli hänestä kiinnostunut, mutta hän päätti jäädä Yhdysvaltoihin.


title: Toni Ståhl

text: 14. tammikuuta 2010 järjestetyssä MLS SuperDraft -varaustilaisuudessa Ståhlin joukkueeksi varmistui liigan tulokas Philadelphia Union, joka varasi hänet toisen kierroksen ensimmäisenä, numerolla 17. Hän on ensimmäinen liigaan varattu suomalainen. Ennen häntä liigassa ovat pelanneet Simo Valakari ja Antti Sumiala.


title: Toni Ståhl

text: Ståhl teki ensiesiintymisensä MLS:ssä kauden 2010 avauskierroksella 25. maaliskuuta Seattle Soundersia vastaan. Avauskokoonpanossa olleen Ståhlin ottelu päättyi 41. minuutilla kahta varoitusta seuranneeseen ulosajoon. Ottelu jäi hänen ainoakseen MLS:ssä kaudella 2010. Huhtikuussa Ståhl pelasi Unionin kanssa U.S. Open Cupin ottelussa ja yhden USL Second Divisionin ottelun lainalla Unionin yhteistyöjoukkueessa Harrisburg City Islandersissä, mutta muutoin esiintymiset rajoittuivat harjoitusotteluihin. Union suojasi Ståhlin marraskuussa 2010 järjestetyltä MLS Expansion Draftilta, mutta tammikuussa 2011 seura ilmoitti, että se ei käytä hänen sopimusoptiotaan.


title: Toni Ståhl

text: Ennen kautta 2011 Ståhl kävi koeajalla muun muassa Allsvenskaniin palanneessa ruotsalaisessa IFK Norrköpingissä, mutta teki lopulta sopimuksen Yhdysvaltain ja Kanadan toiseksi korkeimmalla sarjatasolla North American Soccer Leaguessa pelanneen Fort Lauderdale Strikersin kanssa huhtikuussa 2011. Kaudella 2011 Ståhl oli joukkueensa kolmanneksi eniten minuutteja pelannut pelaaja, ja hänet valittiin joukkuetoverinsa ja puolustajakollegansa Lance Laingin kanssa liigan Best XI -tähdistöjoukkueeseen. Strikers sijoittui NASL:n runkosarjassa neljänneksi ja ylsi pudotuspeleissä liigan loppuotteluun, jossa Minnesota Stars oli kuitenkin vahvempi.


title: Ellen Braumüller

text: Ellen Braumüller(-Hassauer) (24. joulukuuta 1910 Berliini – 10. elokuuta 1991 Berliini) oli saksalainen yleisurheilija. Hän kilpaili vuoden 1932 kesäolympialaisissa Los Angelesissa ja sai hopeaa keihäänheitossa. 4 × 100 metrin viestijuoksussa hän sijoittui kuudenneksi, korkeushypyssä kymmenenneksi ja kiekonheitossa kahdeksanneksi.


title: Ellen Braumüller

text: Braumüller piti aikoinaan hallussaan keihäänheiton maailmanennätystä. Inge Braumüller oli hänen siskonsa.


title: James Haven

text: James Haven (oikealta nimeltään James Haven Voight) (s. 11. toukokuuta 1973 Los Angeles) on yhdysvaltalainen näyttelijä ja tuottaja.


title: James Haven

text: Haven on Jon Voightin ja Marcheline Bertrandin lapsi. Hänen siskonsa on kuuluisa näyttelijä Angelina Jolie.


title: Mika Niemi (jääkiekkoilija, 1988)

text: Mika Petteri Niemi (s. 10. maaliskuuta 1988 Pori) on suomalainen jääkiekkoilija, joka pelaa KHL-joukkue Jokereissa. Hän on pelipaikaltaan keskushyökkääjä. Seuran GM Jari Kurri on kuvaillut Niemeä luotettavaksi ja monipuoliseksi kahden suunnan sentteriksi.


title: Mika Niemi (jääkiekkoilija, 1988)

text: Niemi on Porin Ässien oma kasvatti. Hän voitti C-nuorten SM-pronssia vuonna 2004. Niemi voitti kaudella 2005–2006 seuran B-nuorten sisäisen piste- ja syöttöpörssin tehoilla 12+30=42 ja kauden päätteeksi B-nuorten SM-hopeaa. Kaudella 2006–2007 hän oli Ässien A-nuorten toiseksi paras pistemies Sakari Salmisen jälkeen tehoilla 16+26=42, joilla Niemi jakoi A-nuorten SM-liigan pistepörssin kahdeksannen sijan Ilveksen Jan-Mikael Järvisen kanssa. Hän voitti myös sarjan alivoimamaalipörssin voiton neljällä osumallaan. Niemi pelasi kauden aikana myös ensimmäiset miesten pelinsä pelattuaan kaksi Mestis-ottelua alle 20-vuotiaiden maajoukkueessa.


title: Mika Niemi (jääkiekkoilija, 1988)

text: Toukokuussa 2007 Niemi teki sopimuksen Rauman Lukon kanssa, mutta hän palasi kuitenkin Ässiin juuri ennen kauden 2007–2008 alkua. Niemi voitti koko A-nuorten SM-liigan piste- ja syöttöpörssin tehoilla 15+42=57, mutta sijoittui myös jäähypörssissä kolmanneksi 107 minuutillaan. Hän voitti kauden päätteeksi A-nuorten SM-hopeaa ja valittiin kauden päätteeksi sarjan tähdistökentälliseen. Niemi pelasi myös yhden Mestis-ottelun alle 20-vuotiaiden maajoukkueessa. Kaudella 2008–2009 hän voitti A-nuorten SM-liigan syöttöpörssin ja jakoi pistepörssin kolmannen sijan Lukon Olli Palolan ja Kärppien Mikael Granlundin kanssa. Yhteensä Niemi teki A-nuorten SM-liigassa neljän kauden aikana runkosarjassa 125 ottelussa tehot 48+108=156, joilla hän sijoittuu koko sarjan kaikkien aikojen pistepörssissä toiseksi edellään vain Karo Koivunen.


title: Mika Niemi (jääkiekkoilija, 1988)

text: Toukokuussa 2009 Niemi teki vuoden mittaisen SM-liigasopimuksen Ässien kanssa. Hän nousi heti tulokaskautensa 2009–2010 edetessä joukkueen ykkössennteriksi ja teki 57 runkosarjaottelussa tehot 6+25=31, joilla Niemi sijoittui SM-liigan tulokkaiden pistepörssissä toiseksi Jarno Koskirannan kanssa edellään vain HIFK:n Mikael Granlund. Hän oli Ässien kolmanneksi paras pistemies. Joulukuussa 2009 Niemi teki kaksivuotisen jatkosopimuksen joukkueen kanssa.


title: Mika Niemi (jääkiekkoilija, 1988)

text: Toisella kaudellaan 2010–2011 Niemi ajautui Ässien nelosketjuun, eikä hän saanut juuri ylivoimavastuuta. Niemi teki lopulta vain 15 tehopistettä. Myös kausi 2011–2012 oli hänelle varsin epätasainen ja runkosarjassa syntyi vain 13 tehopistettä. Aiemmin hieman laiskana harjoittelijanakin tunnettu Niemi teki lokakuussa 2011 Ässien kanssa kolmivuotisen jatkosopimuksen kevääseen 2015 saakka.


title: Mika Niemi (jääkiekkoilija, 1988)

text: Kaudella 2012–2013 Niemi teki varsinaisen läpimurtonsa johtamalla läpi kauden Ässien ykköskenttää, vaikkakin hänen terävyytensä ei riittänyt aivan SM-liigan eliittiin saakka. Niemi jakoi kevään 2013 pudotuspelien syöttöpörssin voiton Tapparan Dragan Umicevicin kanssa ja sijoittui Lukon Justin Azevedon jälkeen pistepörssissä toiseksi tehoilla 4+9=13. Hän voitti kauden päätteeksi Suomenmestaruuden. Kaudella 2013–2014 Niemen odotettiin ottavan askel SM-liigan elittiin, mutta se jäi kuitenkin kaukaiseksi asiaksi ja hänen teholukemansa oli alhainen –22. Niemi oli kuitenkin muutenkin heikon kauden pelanneiden Ässien kolmanneksi paras pistemies tehoilla 7+19=26. Kaudella 2014–2015 hän teki SM-liigan yhden kauden piste-ennätyksensä tehoilla 8+38=46, joilla Niemi voitti Ässien sisäisen piste- ja syöttöpörssin. Hän jakoi koko liigan pistepörssin yhdeksännen sijan JYPin Markus Hännikäisen ja Tapparan Kristian Kuuselan kanssa. Niemi kantoi runkosarjassa kultakypärää 58 ottelussa, eli maksimimäärän ja palkittiin Veikkauksen Kultainen kypärä -palkinnolla.


title: Mika Niemi (jääkiekkoilija, 1988)

text: Niemi siirtyi kaudeksi 2015–2016 kaksivuotisella sopimuksella Oulun Kärppiin. Hänet hankittiin joukkueen ykkössentteriksi. Niemi oli Kärppien kolmanneksi paras pistemies tehoilla 14+24=38. Hänen tehopisteensä kuitenkin laski noin puolella kevätkaudella ja myös Niemen itseluottamus hieman laski, kun Kärppien keskushyökkääjäosastolla tapahtui rotaatiota mm. Kim Hirschovitsin hankinnan myötä. Niemi voitti kauden päätteeksi SM-pronssia. Hän voitti kauden aikana myös Mestarien liigan hopeaa.


title: Mika Niemi (jääkiekkoilija, 1988)

text: Niemi ei pelannut Kärpissä enää toista sopimuskauttaan, vaan siirtyi kaudeksi 2016–2017 kaksivuotisella sopimuksella KHL-joukkue Jokereihin.


title: Mika Niemi (jääkiekkoilija, 1988)

text: Niemi valittiin Suomen alustavaan MM-kisajoukkueeseen vuoden 2018 turnaukseen. Hänen kisapassinsa jätettiin lopulta kuitenkin leimaamatta, kun Eeli Tolvanen liittyi lopulliseen kisajoukkueeseen kesken turnauksen. Yhteensä Niemi on pelannut 21 A-maaottelua tehopistein 3+3=6. Hän teki A-maajoukkuedebyyttinsä ensimmäisellä MM-leiriviikolla 1. huhtikuuta 2015 Euro Hockey Challengen ottelussa Klotenissa Sveitsiä vastaan. Seuraavassa ottelussa 3. huhtikuuta 2015 Niemi teki Baselissa Sveitsiä vastaan ensimmäisen A-maajoukkuemaalinsa.


title: Mika Niemi (jääkiekkoilija, 1988)

text: Niemi tuomittiin Satakunnan käräjäoikeudessa marraskuussa 2016 veropetoksesta ja salakuljetuksesta 45:een päiväsakkoon (4995 €) ja 6 857 € maksamatta jääneitä veroja valtiolle hänen salakuljetettuaan nuuskaa Suomeen.


title: Nuclear Energy (Henry Mooren veistos)

text: Nuclear Energy (Ydinenergia) on Henry Mooren tekemä pronssiveistos, joka sijaitsee Chicagon yliopiston kampuksella. Teos on samalla paikalla, jossa sijaitsi maailman ensimmäinen ydinreaktori Chicago Pile, joka oli osa Manhattan-projektia.


title: Nuclear Energy (Henry Mooren veistos)

text: Teos pystytettiin atomin halkaisemisen 25-vuotisjuhlallisuuksia varten vuonna 1967. Veistos on 4,3 metriä korkea ja halkaisijaltaan 2,4 metriä ja se on asetettu 46 senttimetriä korkealle, halkaisijaltaan kolme metriä olevalle kivijalustalle.


title: Nuclear Energy (Henry Mooren veistos)

text: Teos muistuttaa osittain ihmisen pääkalloa, osittain atomipommin sienipilveä.


title: Nuclear Energy (Henry Mooren veistos)

text: Taiteilija Henry Moore kertoi eräälle ystävälleen toivovansa, että sitä tarkastelevat ”kävelisivät sen ympärillä katsoen avointen paikkojen läpi, ja että heillä saattaisi olla tunne siitä että olisivat katedraalissa.”


title: Nuclear Energy (Henry Mooren veistos)

text: Didrichsenin taidemuseon edustalla Helsingissä on "Nuclear Energyn" työversio, esityönä tehty pronssiveistos "Atom Piece", joka on valos kuuden teoksen sarjasta. Teoksen korkeus on 122 cm. Teos kuuluu Didrichsenin taidemuseon kokoelmiin.


title: Nuclear Energy (Henry Mooren veistos)

text: Muototeeman edeltäjinä voi pitää kypäräaiheisia teoksia, joiden ensimmäisiä variaatioita Moore teki toisen maailmansodan pommitusten aikaan. Veistosta kuvataan Helsingin kaupungin julkisten taideteosten sivulla seuraavasti:


title: Nuclear Energy (Henry Mooren veistos)

text: ”Siinä on keskittynyttä voimaa ja uhkaa, mutta liikkeen ja suurenemisen vaikutelma puuttuu.” Moore piti kuvanveistoa aiheiden ja muotojen staattisena ilmaisukeinona.


title: Inge Braumüller

text: Ingeborg "Inge" Braumüller (23. marraskuuta 1909 Berliini – 6. huhtikuuta 1999 Hannover) oli saksalainen yleisurheilija, joka kilpaili vuoden 1928 kesäolympialaisissa Amsterdamissa. Hän sijoittui korkeushypyssä seitsemänneksi. Myös hänen siskonsa Ellen Braumüller oli olympiaurheilija.


title: Jean-René Lisnard

text: Jean-René Lisnard (s. 25. syyskuuta 1979 Cannes, Ranska) on monacolainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 84 tammikuussa 2003 ja nelinpelissä sijalle 171 syyskuussa 2007. Hän on edustanut Monacoa Davis Cupissa 7 maaottelussa vuosina 2007–2009.


title: Jean-René Lisnard

text: Australian avoimissa 2005 Lisnard voitti toisella kierroksella turnauksen 14:nneksi sijoitetun Sébastien Grosjeanin lukemin 1–6, 4–6, 6–3, 6–4, 6–3 ja selviytyi ensimmäisen kerran Grand Slam -turnauksen kolmannelle kierrokselle. Kolmannen kierroksen ottelunsa hän hävisi Philipp Kohlschreiberille kolmessa erässä.


title: Agadezin moskeija

text: Agadezin moskeija ("Grande Mosquée") sijaitsee länsiafrikkalaisessa Nigerissä, Agadezin kaupungin Place de la Grande Mosquéella. Muslimitiedemies Zakarya rakensi moskeijan bankosta eli mudan, kivien ja olkien sekoituksesta vuonna 1515.


title: Agadezin moskeija

text: Moskeija rakennettiin täysin uudelleen vuonna 1844 tai toisen lähteen mukaan korjattiin vuonna 1847. Moskeijan 27 metriä korkeaan minareettiin pääsee maksua vastaan. Minareetin kerrotaan olevan Afrikan korkein savitiiliminareetti.


title: Agadezin moskeija

text: Moskeijan läheisyydessä sijaitsevat Agadezin vanhakaupunki ja sulttaaninpalatsi.


title: Rabbi Akiba

text: Akiba ben Josef (noin 50 – noin 135 jaa., ) oli juutalainen tietäjä, jota pidetään yhtenä rabbiinisen juutalaisuuden perustajista.


title: Rabbi Akiba

text: Akiba piti Roomaa vastaan kapinoinutta Simon bar Kokhbaa juutalaisten messiaana.


title: Rabbi Akiba

text: Tunnetuimman version mukaan roomalaiset kielsivät Akibaa opettamasta Tooraa kuolemanrangaistuksen uhalla ja hän kieltäytyi. Juutalaisen perimätiedon mukaan hänet nyljettiin elävältä, jolloin hän lausui Šema Israel -rukousta. Kiduttajien edettyä otsan kohdalle, missä juutalaismiehet säilyttävät Tefillin-raamatunlausekoteloitaan, hän kuoli sanottuaan rukouksesta sanan ”yksi”.


title: Svenska Basketligan -kausi 2009–2010

text: Svenska Basketligan-kausi 2009–2010 oli 18:s kausi kun sarjaa pelattiin nykyisellä nimellään. Viime kauden mestarina kauteen lähti Sundsvall Dragons. Suomalaisista pelaajista sarjassa pelasi Vesa Mäkäläinen, joka edusti Plannja Basketia.


title: S.W.A.T. Soundtrack

text: S.W.A.T. -elokuvan soundtrack on 12. elokuuta 2003 ilmestynyt soundtrack Clark Johnsonin ohjaamalle S.W.A.T. -elokuvalle.


title: S.W.A.T. Soundtrack

text: S.W.A.T.:in soundtrackin arvostelu vaihteli laajasti. Mm. Soundtrack-Express sekä MovieMusicUK antoivat levylle neljä tähteä viidestä, kun taas Allmusic vain kaksi.


title: State Route 501 (Washington)

text: Washington State Route 501 on valtatie Washingtonin osavaltiossa Yhdysvalloissa. Moottoritie on 22,48 kilometriä pitkä. Se avattiin vuonna 1964. Tie päättyy etelässä Vancouveriin ja pohjoisessa Ridgefieldiin.


title: Valtatie

text: Valtatie voi tarkoittaa ainakin seuraavia:


title: Mors-konepistooli

text: Mors-konepistooli (Pistolet maszynowy Mors, Mors wz. 39) (, ) on puolalainen konepistooli. Puolalaiset asesuunnittelijat Piotr Wilniewczyc ja Jan Skrzypiński kehittivät aseen vuosina 1936–1938. Aseesta oli tarkoitus tulla Puolan armeijan pääasiallinen konepistooli mutta toinen maailmansota ja Saksan Puolan offensiivi keskeytti aseen valmistamisen vuonna 1939.


title: Mors-konepistooli

text: Mors wz. 39:n rakenne perustui pääpiirteittäin saksalaisen Erma Werken valmistamaan EMP-35 konepistooliin. Kummassakin aseessa on puinen tukki ja edessä oleva pistoolin kahva. Erona EMP-35:een jossa llpaskuilu on sijoitettu aseen vasempaan kylkeen, Mors wz. 39:ssa se on aseen alapuolella.


title: Mors-konepistooli

text: Mors wz. 39 osoittautui testeissä toimivaksi aseeksi ja Puolan armeija tilasi ensimmäisen erän asetta maaliskuussa 1939. Saksan hyökkäys Puolaan alkoi kuitenkin jo saman vuoden syyskuussa jolloin asetta oli ehditty valmistaa Varsovassa sijaitsevassa Fabryka Karabinówin tehtaassa ainoastaan 39 kappaletta. Sodan syttyessä kaikki valmiina olevat kappaleet jaettiin yhdelle jalkaväen yksikölle joka käytti konepistooleja menestyksekkäästi Varsovan taistelussa.


title: Erma Maschinenpistole 1935

text: Erma Maschinenpistole 1935 (EMP-35) ("tunnetaan myös ranskalaisella nimellä PM Erma Mle 1935 ja espanjalaisella nimellä WFP Mle 41/44") on saksalainen konepistooli. Aseen kehitti saksalainen asesuunnittelija Heinrich Vollmer ja sitä valmisti vuosina 1930 - 1938 asevalmistaja Erma Werke. Asetta valmistettiin lähinnä vientiin ja sitä käyttivät muun muassa espanjalaiset, ranskalaiset ja jugoslavialaiset joukot. Erma Werken lisäksi asetta valmistettiin lisenssillä Espanjassa A Coruñassa sijaitsevassa asepajassa. Ennen toista maailmansotaa asetta käytettiin taistelukäytössä ainakin Espanjan sisällissodassa.


title: Erma Maschinenpistole 1935

text: Toisessa maailmansodassa EMP-35:ttä käytti Waffen-SS ja Ranskan armeija. Saksalaisten joukkojen aseistuksessa EMP-35 korvattiin MP-40 konepistoolilla.


title: Suviyön salaisuus

text: Suviyön salaisuus on Eino Karin ohjaama suomalainen elokuva vuodelta 1945. Elokuvan käsikirjoitus perustuu nimimerkki Tuulikki Kallion romaaniin "Karjamajan salaisuus". Elokuva oli kuvaajana toimineen Eino Karin ainut ohjaus. Pekka Puupää -elokuvista tunnettu Masa Niemi nähdään elokuvadebyytissään. Käsikirjoittajista Antti Metsalon takana on tuottajan puoliso Aksella Luts.


title: Suviyön salaisuus

text: Elokuvan tuottaja ja tuotantoyhtiön perustaja Theodor Luts joutui vielä kuvausten ollessa kesken poistumaan puolisonsa Aksella Lutsin kanssa salaa Ruotsiin, sillä kun välirauha tuolloin solmittiin, oli vaara, että heidät olisi virolaisina internoitu.


title: Suviyön salaisuus

text: Elokuva kertoo Eirtolan talon palvelustytöstä, jota perheen ylioppilaspoika Jouko ryhtyy piirittämään. Eriikka pääsee Joukon salaisuuden jäljille nähdessään yöllä unta valkopukuisesta, salaperäisesti kuolleesta Jennystä. Eriikka torjuu toistuvasti Joukon lähentelyt. Nähtyään taas saman unen hän löytää lattialankun alta lippaan, jonka sisältä löytyy Jennyn päiväkirja. Asiaa setviessään hän lähentyy pappilan pastorin kanssa, johon Eirtolan emäntä Ulla-Maija on rakastunut.


title: Suviyön salaisuus

text: Aikalaiskriitikoilta elokuva sai varsin tyrmäävän kritiikin. Alkusyy nähtiin jo Tuulikki Kallion romaanissa, joka sai "perjantailukemiston" ja "viikkolehtiromantiikan" leiman. Eräs arvostelija myönsi Erkki Uotilan ja Aksella Lutsin käsikirjoituksessa tapahtuvan paljon: "siinä on Suomen suvea yöllä ja päivällä, kihlajaistansseja ja kirkonmenoja, kirkonkylän arkielämää vaihtelevassa tempossa, mutta siihen ote onkin jäänyt." Aiheen heikkouden takia esikoisohjaaja Karin ei katsottu saaneen "mitään merkillistä aikaan". Aija Vilanto ei saanut uralleen kannustusta, muiden näyttelijöiden suorituksissa sen sijaan nähtiin sekä kehumisen arvoista että uusia mahdollisuuksia.


title: Suviyön salaisuus

text: Myöhemmin televisioesityksen yhteydessä kriitikkon linja oli sama: Elokuva on tympeä maalaisdraama, eikä siitä löydy eheää pääjuonta, ja lisäksi ohjaaja on täysin hukassa. Toppo Elonperä saa kiitosta yrmynä vaarina.


title: Adel Eid

text: Adel Eid (s. 22. maaliskuuta 1984 Helsinki) on uransa lopettanut egyptiläis-suomalainen jalkapalloilija. Hän oli pelipaikaltaan puolustaja. Eidin isä on egyptiläinen ja äiti suomalainen.


title: Petri Haapimaa

text: Petri Haapimaa (s. 18. kesäkuuta 1976 Helsinki) on suomalainen jalkapallovalmentaja ja entinen jalkapalloilija. Hän pelasi keskuspuolustajana. Edustaessaan Finnairin Palloilijoita hän pelasi 14 ottelussa Veikkausliigassa. Ykkösessä hän on pelannut parisataa ottelua.


title: Nokia 2110

text: Nokia 2110 on Nokian valmistama matkapuhelin, jonka valmistus aloitettiin vuonna 1994. Puhelin saavutti menestystä muun muassa tekstiviestien lähettämismahdollisuudellaan ja vaihtokuorillaan, joiden avulla puhelimen ulkonäköä saattoi muuttaa. Puhelimen ulkonäön suunnitteli muotoilija Frank Nuovo.


title: Nokia 2110

text: 2110-malli oli ensimmäisiä matkapuhelimia, joiden mainonta oli vähemmän teknis- ja liike-elämäpainotteista. Huolimatta puhelimen teknisestä edistyksellisyydestä mainonta näytti puhelimen ihmisen kädessä, ja kohtaavien käsien teema tuli muutenkin keskeiseksi Michelangelon "Aatamin luominen" -teoksen hengessä. Sanallinen pääviesti mainonnassa oli Nokian silloin tuore iskulause "Connecting People". Mallin Euroopan-laajuisen mainonnan suunnitteli suomalainen SEK & Grey. Siihen kuului myös muun muassa Jay Lenon "The Tonight Show’n" sponsorointi sekä Saksassa tuolloin suositun suomalaisyhtyeen Leningrad Cowboysin ja venäläisen Aleksandrovin yhtyeen ilmaiskonsertti "Nokia Balalaika Show" Berliinissä kesäkuussa 1994.


title: Nokia 2110

text: Nokian tavoitteena oli alun perin myydä silloisen 2100-sarjan malleja yhteensä 400 000 kappaletta, mutta niitä myytiin kaikkiaan noin 20 miljoonaa. 2110-mallia myytiin 618 000 kpl vuonna 1994, 1,8 miljoonaa vuonna 1995 ja 2,4 miljoonaa vuonna 1996.


title: Nokia 2110

text: Vuonna 1995 esiteltiin malli 2110i, jossa pidempi valmiusaika. Akun kapasiteetin lisääntymisestä huolimatta toiminta-aika jäi vaatimattomaksi, tämän johdosta saatavana oli myös tehoakku, joka tosin teki puhelimesta paksumman ja raskaamman. Puhelimen näyttö oli yksivärinen nestekidenäyttö. Se kykeni näyttämään kerrallaan 4 × 13 merkkiä.


title: Nokia 2110

text: 2110 oli myös ensimmäinen puhelin, jossa oli "Nokia tune" -soittoääni, sekä ainoa, jossa oli tuolloin erityisen tutuksi tullut "Säkkijärven polkka" (vain 2110i:ssä sekä rinnakkaismalli 880:ssa).


title: Nokia 2110

text: Puhelimen hinta oli 5250 markkaa.


title: Aakkosten historia

text: Aakkosten historia ulottuu Muinaiseen Egyptiin. Ne syntyivät kuitenkin vasta yli tuhat vuotta sen jälkeen, kun muunlaisia kirjoitusjärjestelmiä oli jo kehitetty. Ensimmäinen aito aakkosto syntyi hieroglyfeistä noin 2000 eaa. ja sitä käytettiin kuvaamaan seemiläisten työläisten käyttämää kieltä. Aakkoset levisivät muualle maailmaan etupäässä foinikialaisten myöhemmin kehittämän aakkoston kautta.


title: Aakkosten historia

text: Ajalta ennen neljännen vuosituhannen loppua eaa. tunnetaan kaksi merkkijärjestelmää: Mesopotamiassa käytetty nuolenpääkirjoitus ja Egyptissä käytetyt hieroglyfit. Molemmat järjestelmät olivat tunnettuja sillä Lähi-idän alueella, jossa ensimmäinen aakkosto, foinikialainen kirjaimisto kehittyi. On viitteitä siitä, että nuolenpääkirjoitukseen oli kehittymässä aakkosmaisia piirteitä, mutta nämä vaikuttavat olevan vain sivujuonteita eivätkä varsinaisia aakkosjärjestelmiä. Bybloksen tavukirjoituksessa oli piirteitä sekä hieraattisesta kirjoituksesta että foinikialaisesta kirjaimistosta, mutta koska kirjoitusjärjestelmää ei ole kyetty avaamaan, sen merkityksestä aakkosten historian kannalta ei voida sanoa mitään.


title: Aakkosten historia

text: 2700 eaa. Egyptissä oli kehitetty noin 22 hieroglyfiä kuvaamaan yksittäisiä konsonantteja ja yksi hieroglyfi, jota käytettiin kuvaamaan sanan alkua tai sanan viimeistä vokaalia. Hieroglyfejä käytettiin logogrammien ääntämisohjeina, kuvaamaan taivutusmuotoja ja myöhemmin myös kuvaamaan lainasanoja. Kuitenkin, vaikka järjestelmä oli luonteeltaan aakkosmainen, se ei ollut puhtaasti kirjoitusjärjestelmä. Ensimmäinen varsinainen aakkosto kehittyi noin 2000 eaa. ja sitä käytettiin kuvaamaan seemiläisten työläisten käyttämää kieltä. Seuraavien viiden vuosisadan aikana aakkosto levisi pohjoiseen ja kaikki nykyisin käytetyt aakkostot pohjautuvat joko suoraan tai epäsuorasti siihen. Ainoa mahdollinen poikkeus on meroiittinen aakkosto, joka kehittyi 3. vuosisadalla eaa. Nuubiassa.


title: Aakkosten historia

text: Siinalalaiset ja kanaanilaiset omaksuivat egyptiläisen kirjoituksen. Vuoden 1700 eaa. tienoilla luultavasti kanaanilaiset loivat oman aakkostonsa jossain nykyisen Israelin alueella. Foinikiassa asuneet ugaritilaiset saivat suunnilleen 1500 eaa. aikoihin aakkoskirjoituksen ajatuksen kanaanilaisilta, mutta käyttivätkin nuolenpääkirjoitusta.. Noin 1050 eaa. foinikialainen kirjoitus oli kursivoitunut kuvamuodosta viivamuotoon..


title: Töyhtökiislanen

text: Töyhtökiislanen ("Aethia cristatella") on pienikokoinen ruokkien heimoon kuuluva lintulaji.


title: Töyhtökiislanen

text: Linnun pituus on 18–20 cm, siipien kärkiväli 40–47 cm ja paino keskimäärin 260 g. Sen höyhenpuku on lähes yksivärisen tummanharmaa, silmäterä on valkoinen kuten myös hyvin kapea juova silmän takana; nokka on porkkananpunainen ja otsalla on korkea, eteenpäin kaartuva töyhtö. Sukupuolet ovat samanvärisiä. Nuori lintu on tuhkanharmaa, sen nokka on ruskea ja siltä puuttuu töyhtö.


title: Töyhtökiislanen

text: Töyhtökiislaset elävät Tyynenmeren pohjoisimmissa osissa ja Beringinmerellä, Tšukotkalla, Kuriilien keskiosissa, sekä Alaskassa Aleuteilla, Kodiakinsaarella ja Shumagininsaarilla. Lajin elinympäristön ala on noin 390 000 neliökilometriä ja populaation koko 8,2 miljoonaa yksilöä. Se on osittain muuttolintu, joka syyskuun aikana muuttaa Tyynenmeren pohjoisille vesille sekä Japanin ja Alaskan merialueille. Osa kannasta jää talveksi sulana pysyville kotivesille, mutta pääosa pesimäkannasta palaa pesimäsaarille toukokuussa. Laji on tavattu Euroopassa ainakin kerran, Islannin pohjoisilla vesillä vuonna 1912.


title: Töyhtökiislanen

text: Lajin pesimäympäristöt ovat louhikkoisia ja kivikkoisia, paikoin vulkaanisten saarten jyrkänteitä ja vuorenrinteitä. Se ruokailee avomerellä, usein kaukana pesäpaikalta, ja sukeltaa saaliinsa jopa 50 metrin syvyydestä.


title: Töyhtökiislanen

text: Töyhtökiislaset pesivät valtavina, jopa yli miljoonan yksilön yhdyskuntina. Ne ovat yksiavioisia ja palaavat vuodesta toiseen samaan paikkaan pesimään. Ne parittelevat merellä ja pesivät kerran kesässä. Naaras munii yhden munan, jota haudotaan keskimäärin kuukauden. Poikanen pysyttelee pesässä keskimäärin kahden kuukauden ikäiseksi ja molemmat emot ruokkivat ja hoitavat sitä.


title: Töyhtökiislanen

text: Töyhtökiislaset syövät eläinplanktonia, kaloja ja kalmareita.


title: Chancer

text: Chancer oli englantilainen televisiosarja nuoresta ja komeasta huijarista jota näytteli englantilainen näyttelijä Clive Owen. Chancer toimi Owenin läpimurtona suurempiin TV- ja elokuvarooleihin.


title: Chancer

text: Ohjelmaa katsoi sen esitysaikana noin yhdeksän miljoona ihmistä.


title: Sven Co-op

text: Sven Co-op ("SC") on "Half-Life"-pelin pohjalta kehitetty modifikaatio, jossa pelaajat toimivat yhteistyössä toistensa kanssa. Pelissä taistellaan tekoälyllisiä vihollisia (NPC) vastaan ja ratkotaan tehtäviä yhdessä muiden pelaajien kanssa. Peliä voi pelata myös yksin tietokoneen kanssa.


title: Sven Co-op

text: "Sven Co-opin" julkaisi Daniel "Sven "Viking" Fearon 19. tammikuuta 1999, ennen Valven kehittämää "Team Fortress Classic" -modifikaatiota. Täten "Sven Co-op" on vanhin "Half-Lifen" modifikaatio, jota kehitetään edelleen. Kesällä 2013 "Sven Co-op" ilmoitti saaneensa Valvelta luvan työstää "Half-Lifen" GoldSrc -pelimoottorin koodia, minkä johdosta "Sven Co-op" tullaan tulevaisuudessa tarjoamaan Steamissa ilmaiseksi omana pelinään. Tulevaisuudessa "Sven Co-opia" pelatakseen ei siis tarvitse enää ostaa "Half-Lifeä". "Half-Lifen" pelimoottorin koodiin käsiksi pääseminen mahdollistaa myös suuria muutoksia pelin sisällä, joita "Sven Co-opin" kehittäjät eivät ole vielä paljastaneet. "Sven Co-opin" kehittäjien mukaan peli ei tule ikinä siirtymään "Half-Life 2":n Source-pelimoottorille.


title: Andrea Consigli

text: Andrea Consigli (s. 27. tammikuuta 1987 Milano, Italia) on italialainen jalkapallomaalivahti, joka edustaa Serie A:ssa pelaavaa Atalantaa.


title: Andrea Consigli

text: Consigli vietti kaksi ensimmäistä kautta lainalla Serie C1 ja Serie B tasolla Sambenedettesessa ja Riminissa ennen paluutaan kasvattajaseuraansa Atalantaan.


title: Suolilieve

text: Suolilieve on suolia ympäröivä osa, jonka kautta verisuonet ja hermot kulkevat suolistoon. Suolilieve on rakenteeltaan levy, joka koostuu kahdesta vatsakalvokerroksesta sekä side- ja rasvakudoksesta.


title: Suolilieve

text: Suoliliepeellä on todennäköisesti jokin tehtävä eikä se ole vain suolten kiinnittymisalusta, mutta tutkimus on vielä tammikuussa 2017 kesken.Suolilieve on todettu uusimmissa tutkimuksissa omaksi elimekseen.


title: Pikkukiislanen

text: Pikkukiislanen ("Aethia pusilla") on runsaslukuinen arktisen merialueen ruokkilintu.


title: Pikkukiislanen

text: Linnun pituus on 15–17 cm ja paino enintään 84geli se on hieman pienempi kuin töyhtökiislanen. Höyhenpuku on päältä tummanharmaa ja vatsapuolelta likaisen valkoinen tummin täplin. Silmäterä on valkoinen, samoin kapea viiru silmän takana, ja nokka on punertava. Sukupuolet ovat samanvärisiä.


title: Pikkukiislanen

text: Pikkukiislaset pesivät arktisilla alueilla Tšukotkan ja Alaskan välillä ja ovat runsain alueella elävistä ruokeista. Kokonaispopulaatio on noin 24 miljoonaa yksilöä. Suurimmat yhdyskunnat ovat Aleuteilla, Saint Lawrencen saarella ja Little Diomeden saarella.


title: Pikkukiislanen

text: Lisääntymisaikana arktisen merialueen louhikkoiset ja vuoristoiset rannat ja saaret, muulloin avoin meren ulappa.


title: Pikkukiislanen

text: Pikkukiislaset pesivät valtavina yhdyskuntina, joissa voi olla miljoona yksilöä. Pesä on paljaalla kalliolla tai kallionhalkeamassa ja naaras munii yhden munan, jota haudotaan noin kuukausi. Molemmat emot huolehtivat poikasesta, joka jättää pesän noin kuukauden ikäisenä.


title: Pikkukiislanen

text: Pikkukiislanen syö pääasiassa eläinplanktonia.


title: Pesäpallon SM-sarja 1958

text: Pesäpallon SM-sarja 1958. Jyväskylän Kiri voitti kolmannen peräkkäisen ja kaikkiaan neljännen mestaruutensa. Kirin kotiotteluiden yleisömäärä oli 1800 katsojaa/peli. Kirin mestaruus ratkesi jo hyvissä ajoin, niinpä kahdesta viimeisestä ottelusta joukkue sai vain yhden pisteen. Hopea sen sijaan ratkesi vasta viimeisellä kierroksella, kun Ilmajoki pystyi niukkaan vierasvoittoon Pallo-Tovereita vastaan. Vimpelin selkeä voitto Sotkamosta takasi sille pronssit ennen Lahtea, joka passitti Haminan suomensarjaan 8-5 voitollaan.


title: Pesäpallon SM-sarja 1958

text: Naisten mestaruuden voitti Helsingin Pallo-Toverit. Takana käytiin äärimmäisen tiukkaa kamppailua muista mitaleista.


title: Pesäpallon SM-sarja 1958

text: Neljä viimeistä joukkuetta putosi sarjasta. Tilalle nousivat suomensarjan lohkovoittajat Hongikon Nuorisoseuran Urheilijat, Imatran Pallo-Veikot, Rauman Fera ja Oulun Lippo.


title: Pesäpallon SM-sarja 1958

text: Sarjasta ei pudonnut kukaan, vuonna 1959 pelattiin yhdeksällä joukkueella.


title: Pesäpallon SM-sarja 1958

text:
Pallo-Toverit: Aili Nieminen,
Anja Rummukainen,
Anja Terho,
Leena Liimatainen,
Liisa Varo,
Marja Muukkonen,
Seija Knuutila,
Sinikka Karjala,
Sinikka Takasalo,
Tytti Kaija,
Auli Liesto.


title: Daniele Padelli

text: Daniele Padelli (s. 25. lokakuuta 1985 Lecco, Italia) on italialainen jalkapallomaalivahti, joka edustaa Serie A:ssa pelaavaa Udinesea.


title: Daniele Padelli

text: Padelli edusti junioritasolla Comoa, josta Sampdoria hankki maalivahdin joukkueeseensa. Sampdoria kuitenkin lainasi hänet kaudeksi 2005–2006 Serie C1:ssä pelanneeseen Pizzighettoneen. Padelli sai runsaasti peliaikaa, mutta lainan päätyttyä vaihtoi seuraa. Tällä kertaa hän toimi Crotonen varavahtina kaudella 2006–2007, kunnes 12. tammikuuta 2007 Padelli siirtyi kesken kauden vuoden loppuun kestävällä lainasopimuksella Liverpooliin. Hän pelasi laina-ajallaan yhden ottelun Englannin valioliigassa Charlton Athleticia vastaan, joka päättyi 2–2. Lainan päättyessä 8. kesäkuuta 2007 Padelli lainattiin kaudeksi 2007–2008 Pisaan, jossa hän pelasi seitsemän Serie B -ottelua. Padelli sai myöhemmin enemmän peliaikaa, kun hänet lainattiin toiseen Serie B:ssä pelanneeseen Avellinoon.


title: Daniele Padelli

text: 2. heinäkuuta 2009 Padelli siirtyi lainalle Serie A:ssa pelaavaan AS Bariin. Kauden 2011–2012 hän vietti lainalla Udinesessa, jonne siirtyi pysyvästi kaudeksi 2012–2013.


title: TUL:n pesäpallomestaruus 1958

text: TUL:n pesäpallomestaruuden 1958 voitti Jyväskylän Lohi. Liiton mestaruussarja pelattiin 10-joukkueisena yksinkertaisena sarjana, johon keväällä suoritettujen karsintojen perusteella kelpuutettiin Turun Jyry ja Korson Veto edellisen vuoden joukkueiden lisäksi.


title: TUL:n pesäpallomestaruus 1958

text: Korso ja Tainionkoski putosivat sarjasta.


title: TUL:n pesäpallomestaruus 1958

text: Lohen joukkue: Olavi Noronen, Juhani Oikarinen, Kalevi Huisman, Erkki Hytönen, Alpo Viinikainen, Kauko Huisman, Raimo Oksa, Ismo Hämäläinen, Jouko Jouhiaho, Pekka Salin, Kalevi Parkkonen ja Heikki Hämäläinen.


title: TUL:n pesäpallomestaruus 1958

text: TUL:n lyöjäkuningas 1958 oli Alpo Viinikainen ja etenijäkuningas Olavi Noronen, molemmat Lohesta.


Kota Kinabalun kansainvälinen lentoasema sijaitsee Kota Kinabalussa, Malesiassa. Lentoasema sijaitsee noin 8 km lounaaseen Kota Kinabalusta ja se on Malesian toiseksi vilkkain lentoasema Kuala Lumpurin kansainvälinen lentoaseman jälkeen. Lentoaseman kautta kulki vuonna 2006 yli 4 miljoonaa matkustajaa ja se on pääasiallinen reitti Sabahiin ja Borneoon.


title: Kota Kinabalun kansainvälinen lentoasema

text: Lentoasema aloitti toimintansa sotilaslentokenttänä toisen maailmansodan aikana. Japanin armeijan miehitysjoukot rakensivat lentoaseman ja se tunnettiin aluksi nimellä Jesselton Airfield (Kota Kinabalu oli aiemmalta nimeltään Jesselton). Sodan loppupuolella lentoasema kärsi pahoin liittoutuneiden pommituksissa, jotka jatkuivat Japanin antautumiseen saakka.


text: Sodan jälkeen pohjois-Borneon siviili-ilmailun hallinto otti lentoaseman haltuunsa. Vuonna 1957 alkuperäinen ruohopintainen kiitotie päällystettiin bitumilla ja lentoasemalle rakennettiin uusi terminaalirakennus. Vuonna 1959 kiitotie pidennettiin 1 593 metrin mittaiseksi, mikä mahdllisti Malaysia Airwaysin Vickers Viscount koneiden liikennöinnin kentällä. Vuonna 1963 kiitotietä pidennettiin jälleen 1 921 metriin, minkä ansiosta Comet 4-koneet pystyivät hyödyntämään lentoasemaa.


text: Vuonna 1969 Brittiläinen konsultointiyritys palkattiin suunnittelemaan lentoaseman kehitys vuosiksi 1970–2000. Suunnitelma luovutettiin Malesian hallitukselle ja siihen sisältyi seuraavat suositukset:


text: Lentoasemalle rakennettiin 1970-luvulla uusi terminaalirakennus ja lähes kaikki kaupalliset lennot siirtyivät käyttämään uutta suurempaa terminaalia. Alkuperäistä terminaalia alettiin kutsua nimellä "Airport Lama" ("vanha lentoasema"). Vuonna 2006 molempia terminaaleja ryhdyttiin laajentamaan ja tammikuussa 2007 alkuperäinen terminaali nimettiin Terminaali 2 ja uudempi terminaali nimelle Terminaali 1.


text: Vuonna 2005 Malesian hallitus hyväksyi noin 1,4 miljardin RM:n arvoisen projektin kiitotien jatkamiseksi 3 780 metriin ja Terminaali 1:n kasvattamisen 34 000m² yli kaksinkertaiseksi 87 000m². Uusi terminaalirakennus pystyy paikottamaan yhtäaikaisesti neljä Boeing 747, yhden Airbus A330, seitsemän Boeing 737, kolme Fokker 50 ja kolme Dornier konetta. Terminaaliin tulee 12 matkustajasiltaa. Nykyinen terminaaliin liittyvä lennonjohtotorni puretaan ja sen tilalle rakennetaan erillinen rakennus. Projektin on tarkoitus olla valmis vuoden 2009 puoliväliin mennessä.


text: Projektin valmistuttua myös maailman suurin lentokone, Airbus A380 voi operoida kentältä. Lentoaseman vuotuinen matkustajakapasiteetti nousee 12 miljoonaan. Terminaali 1 kautta voi kulkea 9 miljoonaa matkustajaa ja Terminaali 2 kautta 3 miljoonaa.


text: Terminaali 1 on lentoaseman pääterminaali. Terminaalissa on 12 lähtöporttia ja 4 matkatavaroiden kuljetushihnaa. Terminaalin matkustajakapasiteetti on 2,5 miljoonaa matkustajaa vuodessa. Terminaalissa on myös tax-free-myymälöitä, loungeja.


text: Terminaali 1:n uusi osa avattiin 19. elokuuta 2008 jolloin myös rakennuksen vanha osa suljettiin. Remontin jälkeen terminaalin uusi osa tulee toimimaan kansainvälisten lentojen alueena ja Malesian sisäiset lennot keskitetään terminaalin vanhaan osaan.


text: Nykyinen terminaali 2 on itse asiassa lentokentän alkuperäinen terminaali ja se sijaitsee toisella puolella kiitotietä kuin terminaali 1. Terminaali 2 palvelee tilaus- ja halpalentoyhtiöitä. Terminaalista käytetään myös nimitystä LCCT. Terminaali on remontoitu ja se avattiin uudistettuna 1. tammikuuta 2007 27 kuukautta ennen aikataulun mukaista valmistumisajankohtaa. Terminaalissa on 26 lähtöselvityspistettä ja pysäköintipaikka 6:lle lentokoneelle. Terminaali pystyy palvelemaan vuodessa 3 miljoonaa matkustajaa. AirAsia suunnittelee tekevänsä Kota Kinabalusta Kiinan ja Malesian välisten lentojensa päälentoaseman.


title: Honda CRM 125

text: Honda CRM on 125-kuutioisella kaksitahtimoottorilla varustettu italialainen crossipyörä/katumoottoripyörä. Pyörää saa tieliikennekelvollisena.


title: Honda CRM 125

text: Mika Ahola ajaa Hondalla MM-enduro -taistelussa, ja hän on voittanut 250ccm MM 07-09 E1-luokassa.


title: Honda CRM 125

text: moottori: R 1-syl., 2-tahtinen, nestejäähdytteinen


title: Honda CRM 125

text: poraus&isku: 54 x 54.5 mm


title: Honda CRM 125

text: iskutilavuus: 124,8 cm³


title: Honda CRM 125

text: puristussuhde: 8,6:1


title: Honda CRM 125

text: teho: 26,6 hv/11500 k/min offroad (10.5 kW rek.)


title: Honda CRM 125

text: sytytys: elektroninen CDI


title: Honda CRM 125

text: kaasutin: Mikuni TMX 38


title: Honda CRM 125

text: käynnistys: poljin


title: Honda CRM 125

text: vaihteisto: 5 vaihdetta, manuaali


title: Honda CRM 125

text: jarrut edessä: levyjarru Ø 320 mm, 4-mäntäinen puristin


title: Honda CRM 125

text: jarrut takana: levyjarru Ø 240 mm


title: Honda CRM 125

text: jousitus edessä: teleskooppi Kayaba Ø 46 mm


title: Honda CRM 125

text: jousitus takana: monojousitus, täysin säädettävä


title: Honda CRM 125

text: rengas edessä: 120/70-17


title: Honda CRM 125

text: rengas takana: 150/60-17


title: Honda CRM 125

text: polttoaine-säiliö tilavuus: 7,7 litraa


title: Honda CRM 125

text: istuinkorkeus: 874 mm


title: Honda CRM 125

text: akseliväli: 1470 mm


title: Honda CRM 125

text: paino: 89.5 kg


title: Honda CRM 125

text: voitelu: seosvoitelu


title: Timofei Mihailov

text: Timofei Mihailovitš Mihailov (, 3. helmikuuta 1859 nykyisen Smolenskin alueen Sytšovkan piirin Gavrilovon kylä – 15. huhtikuuta 1881 Pietari) oli venäläinen vallankumouksellinen narodnikki.


title: Timofei Mihailov

text: Timofei Mihailov syntyi talonpojan perheeseen. 1870-luvun puolivälissä hän työskenteli sekatyömiehenä ja lämmittäjänä Pietarissa. Mihailov kävi Zemlja i voljan työläiskerhon kokoontumisissa ja liittyi vuonna 1880 Narodnaja voljan työläisjärjestöön. Hän oli yksi Aleksanteri II:n murhan osanottajista. Murhan jälkeen Mihailov pidätettiin ja tuomittiin kuolemaan. Hänet hirtettiin Andrei Željabovin, Sofja Perovskajan, Nikolai Kibaltšitšin ja Nikolai Rysakovin kanssa Pietarissa Semjonovskin kentällä.


title: High Time

text: High Time on Excalionin kolmas studioalbumi, joka julkaistiin 29. tammikuuta 2010.


title: High Time

text: Kaikki kappaleet säveltänyt Jarmo Myllyvirta ja sanoittanut Tero Vaaja, ellei toisin mainittu.


title: Reksuo

text: Reksuo on suo Somerolla, Kosken rajalla Varsinais-Suomen maakunnassa. Suoyhdistymätyypiltään Reksuo on keskiosastaan laakea konsentrinen kermikeidas. Natura 2000 -suojeluohjelmaan kuuluva suo on edustava, hyvin kehittynyt ja suhteellisen luonnontilainen kokonaisuus, johon laitaosien ojitus kuitenkin on jonkin verran vaikuttanut. Suon keskiosassa on avovetisiä allikoita ja näiden ympärillä kuivempien kermien kanssa vuorottelevat vetisemmät kuljut. Suo on Someron suurin, ja yhdessä Tammelan Torronsuon kanssa sitä on pidetty Etelä-Suomen rannikon kermikeidasalueen soista edustavimpana ja parhaiten kehittyneenä.


title: Reksuo

text: Suon pinta-ala on noin 577 hehtaaria ja sen keskiosat nousevat noin neljä metriä reunoja korkeammalle. Suon suurin pituus luode–kaakko-suunnassa on 3,8 km ja leveys 2,4 km. Suo sijoittuu Paimionjoen ja Uskelanjoen väliselle vedenjakajalle noin 93 metrin korkeuteen merenpinnasta ja on kokonaan savitasankojen ympäröimä. Saven paksuus on noin 30–40 m ja sen läpi nousee vain joitakin aaltojen huuhtomia ja jään kuluttamia kalliopaljastumia. Pääosin ympäröivät savitasangot ovat peltoina. Reksuo on muodostunut savikolla sijainneeseen luoteis–kaakko-suuntaiseen altaaseen, jonka syvin kohta on noin 86,6 metriä merenpinnan yläpuolella. Altaan kynnys on ollut etelässä noin 88 metriä merenpinnan yläpuolella.


title: Reksuo

text: Suon keskuslaakion kasvillisuutta hallitsevat leväkkö, valkopiirtoheinä, mutasara ja vajorahkasammal ja alueella on paljon avoimia mutapintoja ja avoimia allikoita. Kermien pensas- ja kenttäkerrosta hallitsevat 2–3 metriä korkeat männyt, kanerva ja variksenmarja ja pintakerrosta rusko- ja rusorahkasammal ja jäkälät. Suon reunaluisu on jakautunut alempana suopursun hallitsemaan isovarpuiseen rämeeseen ja ylempänä kanervan hallitsemaan mäntyrämeeseen. Keskuslaakion ja reunaluisun vaihettuminen on vähittäistä. Suon reunat on enimmäkseen otettu viljelyyn.


title: Reksuo

text: Muusta lajistosta suon linnustoon kuuluvat muiden muassa kalatiira, kapustarinta, kurki, liro, metso, pikkulepinkäinen ja suokukko. Myös nuolihaukka esiintyy alueella.


title: Reksuo

text: Suon suurin turpeen syvyys on 7,3 metriä suon keskiosan allikoiden kohdalla. Suon pohja on kauttaaltaan savea ja turpeen pohjakerros muodostuu metsähumuksesta. Turpeen pohjahorisontti suon keskiosassa koostuu 1–2 metristä saraturvetta, jossa on runsaasti kortetta ja paikoin myös järviruokoa. Myös raatteen, suovehkan, pullosaran, vesikuusen ja pohjanlumpeen siemeniä on suon syvimmän kohdan pohjassa runsaasti. Suon reunaa kohti kortteen määrä vähenee ja lehtipuiden kuten koivun ja lepän lehtien osuus kasvaa ja saraturve ohenee alle metriin. Saraturvetta peittää kauttaaltaan rahkaturve, joka jakautuu poikkeuksellisen selvästi tummaan, pitkälle maatuneeseen alaosaan ja vaaleaan, heikommin maatuneeseen yläosaan.


title: Reksuo

text: Atte Korholan vuonna 1992 suorittamien tutkimusten perusteella Reksuo kuroutui Itämerestä ennen Anculys-vaiheen alkua noin 9 600 vuotta sitten. Näin suo on ollut metsämaana huomattavan ajan, noin 1 500 vuotta, ennen soistumisen alkua. Myös järvisedimenttien puuttuminen pohjakerrostumista sekä sienirihmastojen runsaus pohjaturpeessa viittaavat soistumisen alkaneen juuri mineraalimaan soistumisena, vaikka suon syvimmän kohdan lajikoostumus viittaakin siihen, että tätä ennen paikoin oli myös avovettä. Näin suon synty olisi muistuttanut Pohjanmaan rannikolla korpien kehityksen ensimmäisenä vaiheena havaittavaa kenties vain osan vuodesta veden täyttämien lampien soistumista.


title: Reksuo

text: Turvenäytteiden ajoituksen perusteella soistuminen näyttäisi alkaneen suon keskiosan painanteessa noin 7 780 vuotta sitten tai hieman aiemmin. Painanteen täytyttyä turpeella suo alkoi laajeta nopeasti ympäröiville kivennäismaille, aluksi lounaaseen ja luoteeseen 6 500–5 200 vuotta sitten. Tämän jälkeen suo laajeni etenkin luoteessa 6 000–4 000 vuotta sitten. Vasta kun suo oli kasvanut tarpeeksi korkeutta noin 4 000–2 000 vuotta sitten, se saattoi laajeta pohjoisessa, missä maa vietti jyrkemmin. Tämän jälkeen suon laajeneminen on ollut hitaampaa. Näin suon laajenemiseen ovat vaikuttaneet lopulta erittäin pienet maaston korkeuserot.


title: Reksuo

text: Suo rajoittuu Someron Jurvalan kylään, siihen kuuluvaan Kaurakedon kulmakuntaan sekä Someron Pitkäjärven kylään pohjoisessa, Someron Kerkolan kylään etelässä ja osuu lounaassa myös Kosken Tapalan kylän takamaille. Suon keskiosat kuuluvat Pitkäjärven kanssa samaan isonjaon jakokuntaan kuuluneeseen Someron Sillanpään kylään.


title: Reksuo

text: Suon nimi Reksuo (alkujaan *"rekisuo") on samaa nimiperhettä suosta alkunsa saavan Uskelanjoen latvahaaran Rekijoen kanssa, joka nimistöntutkija Timo Alasen mukaan on saanut nimensä suosta ja antanut nimensä myös joen alajuoksulla sijaitsevalle Kiikalan Rekijoen kylälle, ja alun perin myös joen latvapuolelle muodostuneelle nykyiselle Someron Kerkolan kylälle, jonka vanha nimi on ollut vuonna 1390 Uskelan pappilan katselmuksen yhteydessä mainittu "Rekijoenperä", samaan tapaan kuin viereisen Kuusjoen latvoilla viimeinen kylä on vieläkin nimeltään Kuusjoenperä.


title: Reksuo

text: Hämeen ja Varsinais-Suomen välisen historiallisen maakuntarajan rajapaikoista suon laidoille osuvat suon etelälaidalla sijaitsevat Lausaari ja Assomäki.


title: Sretenskin piiri

text: Sretenskin piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 15 600 neliökilometriä. Asukkaita on 27 000 henkeä (vuonna 2009).


title: Sretenskin piiri

text: Sretenskin piiri sijaitsee Taka-Baikalian aluepiirin keskiosassa. Pohjoisessa se rajoittuu Mogotšan, idässä Gazimurski Zavodin, etelässä Šelopuginon ja Balein piireihin, lounaassa Nertšinskin ja luoteessa Tšernyševskin piireihin. Seudun halki virtaa Šilka-joki.


title: Sretenskin piiri

text: Piirin hallinnollinen keskus on Sretenskin kaupunki. Lisäksi siihen kuuluvat Kokuin ja Ust-Karskin kaupunkimaiset taajamat sekä 11 maalaiskuntaa: Alija, Bolšije Boty, Dunajevo, Firsovo, Molodovsk, Šilkinski Zavod, Tšikitšei, Ust-Narinzor, Ust-Natšin, Verhnije Kularki ja Verhnjaja Kuenga.


title: Sretenskin piiri

text: Sretenskistä on rautatie- ja maantieyhteys aluepiirin pääkaupunkiin Tšitaan, jonne on matkaa 385 kilometriä.


title: Sretenskin piiri

text: Seudun pääelinkeino on teollisuus. Kokuissa on telakka ja Kara-joella kultakaivoksia. Lisäksi on metsäteollisuutta. Maatalous tuottaa viljaa, perunaa, vihanneksia, maitoa, lihaa, munia ja villaa.


title: Sretenskin piiri

text: Kulttuurilaitoksia ovat Sretenskin opettajaopisto ja kotiseutumuseo. Seudulla on lukuisia arkeologisia ja luonnonmuistomerkkejä. Paikallislehtenä ilmestyy "Sovetskoje Zabaikalje".


title: Sretensk

text: Sretensk () on kaupunki Taka-Baikalian aluepiirissä Venäjällä. Se sijaitsee Šilkajoen rannalla 385 kilometriä Tšitasta itään. Kaupunki on Sretenskin piirin keskus. Sen kautta kulkee Siperian rautatiestä Kuengan asemalla haarautuva sivurata. Šilkan rannalla on laivalaituri. Asukkaita on 7 900 henkeä (vuonna 2009).


title: Sretensk

text: Paikkakunta on saanut alkunsa vuonna 1689 perustetusta linnoituksesta. Vuosina 1775–1798 se oli kaupunki, myöhemmin vuoritehtaan asutus, vuodesta 1851 kasakkastanitsan keskus ja vuodesta 1922 jälleen kaupunki. 1800-luvun puolivälistä lähtien Sretensk oli huomattava kaupan ja uudisasutusliikkeen keskus. Nykyään siellä on lähinnä metsä- ja elintarviketeollisuutta. Kaupungissa toimii opettajaopisto, piirisairaala ja kotiseutumuseo. Nähtävyyksiä ovat useat pankkirakennukset, 1900-luvun alussa rakennettu elokuvateatteri ja vanhat asuintalot.


title: Ust-Karsk

text: Ust-Karsk () on kaupunkimainen taajama Taka-Baikalian aluepiirin Sretenskin piirissä Venäjällä. Se sijaitsee Šilkaan laskevan Karajoen suussa 123 kilometriä Sretenskistä koilliseen. Asukkaita on 2 000 henkeä (vuonna 2009).


title: Ust-Karsk

text: Ust-Karsk on syntynyt vuonna 1838 löydetyn Karajoen kultaesiintymän hyödyntämisen yhteydessä. 1800-luvulla seudulla sijaitsi Karan pakkotyövankila. Vuosina 1926–1959 paikkakunta oli Ust-Karskin piirin keskus. Vuonna 1934 se sai kaupunkimaisen taajaman statuksen. Nykyään kullankaivuuta harjoittaa OAO Priisk Ust-Kara. Taajamassa on poliittisten vankien muistomerki. Šilkan rannalla on laivalaituri. Ust-Karskiin johtava maantie on rakenteilla.


title: Olavi Liekoski

text: Helmer Olavi Liekoski (alk. Lindfors; 30. joulukuuta 1910 Helsinki – 22. lokakuuta 1990) oli suomalainen nyrkkeilijä ja urheilutoimittaja. Hän käytti kirjoittajana nimimerkkejä "Olu" ja "Olaus".


title: Olavi Liekoski

text: Liekoski voitti nyrkkeilyssä Suomen mestaruuden vuosina 1932 ja 1936. Hän otteli vuonna 1937 maaottelussa Ruotsia vastaan. Vuosina 1934–1939 hän toimi Helsingin Voimailijoiden ja Kadettikoulun nyrkkeilyvalmentajana.


title: Olavi Liekoski

text: Liekoski on toiminut avustajana Suomen Urheilulehdessä vuosina 1933–1946, Uudessa Suomessa vuosina 1933–1948, Suomen Tietotoimistossa vuosina 1947–1950 sekä Ulkoilu ja urheiluväline -lehdessä vuodesta 1962. Hän on toimittanut Helsingin Voimailijoiden 50-vuotisjuhlajulkaisun ja kirjoittanut "Urheilun pikkujättiläisen" nyrkkeilyosuuden.


title: Olavi Liekoski

text: Liekoski on toiminut Suomen Jääkiekkoliiton ja Suomen Pesäpalloliiton sihteerinä vuosina 1947–1950, Suomen Nyrkkeilyliiton hallituksen jäsenenä vuosina 1937–1938 sekä Keilakerho Neekerien puheenjohtajana vuosina 1954–1960.


title: Talven 2009–2010 lumipyryt Pohjois-Amerikassa

text: Talvella 2009–2010 Pohjois-Amerikan itärannikolla oli useita lumipyryjä. Sen sijaan mantereen länsirannikolla lunta oli vähän, mikä vaikeutti Vancouverin olympialaisten järjestämistä.


text: Vuoden 2009 joulukuussa Meksikonlahden ylitti laaja lumipyry, joka toi useisiin Yhdysvaltojen osavaltioihin runsaasti lunta, jopa 30–41 senttimetriä. 16. joulukuuta 2009 meteorologit havaitsivat, että Meksikonlahdella on muodostumassa voimakas matalapaine. Texasissa satoi ennätysmääriä, ja sateen arvioitiin voimistuvan liikkuessaan Georgian ja Floridan yli pohjoisemmaksi. Sunnuntai-iltapäivänä 20. joulukuuta matalapaine ohitti Virginian ja siirtyi Washingtonin metropolialueelle.


text: Lumipyryssä oli sunnuntai-iltapäivään mennessä kuollut ainakin viisi ihmistä. Lisäksi kymmenettuhannet olivat ilman sähköä. Lumipyrystä ennustettiin pahinta sitten vuoden 1885, jolloin säätilastointi aloitettiin. BBC mainitsi, että pyrystä odotettiin mahdollisesti vuosikymmenen rajuinta.


text: Lunta kertyi yli 50 cm kymmenen osavaltion jossakin osassa. Joulukuun tai yhden sadetapahtuman päivittäisiä lumenkertymäennätyksiä rikottiin monilla paikkakunnilla. Yhden päivän kertymän joulukuun ennätys syntyi Washingtonin, Baltimoren, Philadelphian, Providencen ja Bostonin havaintoasemilla. Long Islandin Uptonissa tuli lunta 66 cm, mikä on suurin siellä koskaan yhdestä matalapaineesta kertynyt lumimäärä.


text: Lukemat ovat poikkeuksellisia tuossa osassa Yhdysvaltoja. Avoveden vaikutuksen epävirallinen ennätys on 77 tuumaa (154 cm) vuorokaudessa Montaguessa tammikuussa 1997. Samassa paikassa kertyi vuoden 2002 alussa 127 tuumaa (320 cm) lunta viikon aikana.


text: "Pohjois-Amerikan lumipyry" (myös "Snowmageddon" ja "Snowpocalypse") oli vuoden 2010 helmikuussa Meksikonlahden ylittänyt suuri lumipyry, jonka yhteydessä lunta tuli runsaasti useisiin Yhdysvaltojen itärannikon osavaltioihin, jopa 61–102 senttimetriä. Pyrystä ennustettiin muun muassa Washingtonin pahinta yli 90 vuoteen. Sen takia ainakin 230 000 ihmistä menetti sähköt. Virginiassa kaksi ihmistä kuoli jäätyään traktoriinsa jumiin lumimyrskyn ajaksi.


text: Helmikuun alkupuolella Washingtonissa mitattiin ennätykselliset 139,4 senttimetriä lunta ja Baltimoressa 184 senttiä lunta.


text: Yhdysvaltojen kaakkoisosissa oli Snowicane-niminen lumimyrsky 25.–27. helmikuuta 2010. Vaikutusalueeseen kuuluivat myös Länsi-Virginia, New York ja Kanadan itäosa. Myrskyn aikana alueelle satoi lunta 30–60 senttiä, paikoin yli metrin.


text: Maaliskuun puolivälin 2010 talvimyrsky vaati ainakin yhdeksän kuolonuhria. Myrsky osui Yhdysvaltojen kaakkoisosiin ja Kanadan itäosiin. Myrskyyn kuului jopa 25 senttimetrin sademäärä, joka aiheutti tulvia. Voimakas 110 kilometrin tuntivauhtia puhaltanut tuuli pahensi tilannetta.


title: Karan pakkotyövankila

text: Karan pakkotyövankila () on Venäjällä nykyisessä Taka-Baikalian aluepiirissä Šilkan sivujoen Karan varrella sijainneista rangaistuslaitoksista käytetty nimitys. Ne kuuluivat Nertšinskin pakkotyövankilan alaisuuteen.


title: Karan pakkotyövankila

text: Karan pakkotyövankila toimi 1830-luvulta aina vuoteen 1898 saakka. Aluksi sinne lähetettiin vain tavallisia rikollisia. Vankilat sijaitsivat Kara-joen varrella 35 kilometrin matkalla. Vangit työskentelivät seudun kultakaivoksilla.


title: Karan pakkotyövankila

text: Vuonna 1873 Karan pakkotyövankilaan alettiin lähettää poliittisia vankeja. Ensimmäisiä olivat ns. Netšajevin jutussa tuomitut Aleksei Kuznetsov ja Nikolai Nikolajev. Heitä seurasivat Nikolai Išutin, Pjotr Uspenski sekä ns. 50:n ja 193:n oikeudenkäynneissä ja Kazanin katedraalin mielenosoituksen yhteydessä tuomitut. 1880-luvulla pakkotyövankilaan lähetettiin Narodnaja voljan ja puolalaisen Proletariaatti-puolueen jäseniä. Vankien joukossa oli tunnettuja narodnikkeja kuten Ippolit Myškin, Dmitri Rogatšov, Porfiri Voinaralski, Sergei Kovalik, Lev Deitš, Aleksandr Pribyljov, Feliks Kon, sosialistivallankumouksellisten myöhempi johtaja Jekaterina Breško-Breškovskaja sekä ensimmäiset työläisvallankumoukselliset Pjotr Aleksejev ja Viktor Obnorski. Karassa kärsi tuomiotaan ja teki itsemurhan suomalaissyntyinen Karl Ivanainen.


title: Karan pakkotyövankila

text: Syyskuussa 1880 Nertšinskin vankiloihin alettiin siirtää kaikkia pakkotyöhön tuomittuja poliittisia vankeja. Marraskuussa 1881 Nižnjaja Karaan avattiin poliittisille vangeille tarkoitettu miesvankila. Naiset sijoitettiin Ust-Karaan. Kaikkiaan Karan pakkotyövankilan läpi kulki noin 300 poliittista vankia, joista 32 oli naisia.


title: Karan pakkotyövankila

text: Toukokuussa 1882 leiriltä karkasi kahdeksan poliittista vankia, jotka kaikki saatiin kiinni. Karkureita rangaistiin fyysisesti ja Taka-Baikalian kuvernöörin Luka Iljaševitšin aloitteesta Karan vankilaoloja kovennettiin. Tämän seurauksena entinen poliittinen vanki Marija Kutitonskaja yritti murhata Iljaševitšin.


title: Karan pakkotyövankila

text: Vuonna 1886 Karan pakkotyövankilassa vieraili amerikkalainen tutkimusmatkailija George Kennan, joka arvosteli kirjassaan sen epäinhimillisiä oloja. Vuosina 1888–1889 vankilassa tapahtui ns. Karan tragedia, joka päättyi vankien joukkoitsemurhaan. Karan tragedian jälkeen poliittiset vangit siirrettiin muihin vankiloihin. Karan kultakaivoksille jäi rikollisia ja palkattua vapaata työvoimaa. Toukokuussa 1898 Amurin kenraalikuvernööri määräsi Karan pakkotyövankilan suljettavaksi.


title: Karan pakkotyövankila

text: Nykyään Karan kultaesiintymiä hyödyntää OAO Priisk Ust-Kara. Joen suussa sijaitsee Ust-Karskin taajama.


title: Rekisterikilpinumerotarkkailu

text: Rekisterikilpinumerotarkkailu eli rekkaribongaus on harrastus, jossa tarkoitus on etsiä autojen rekisterikilpien numerot järjestyksessä 1:stä 999:ään. Tarkkailua harrastetaan muun muassa Suomessa, Iso-Britanniassa, Yhdysvalloissa ja Ruotsissa.


title: Rekisterikilpinumerotarkkailu

text: Rekkaribongausta voi harrastaa yksin tai muiden kanssa. Tarkoituksena on tarkkailla autojen rekisterikilpiä ja etsiä niistä numerot järjestyksessä 1:stä 999:ään tai vaihtoehtoisesti "väärinpäin" aloittaen 999:stä 1:een. Rekisteritunnusten kirjaimilla ei ole väliä. Suomessa tarkkailun kohteena ovat vain suomalaiset musta- tai valkopohjaiset autojen rekisterikilvet, mukaan lukien Ahvenanmaan kilvet, joissa on 1–3 kirjainta ja 1–3 numeroa.


title: Rekisterikilpinumerotarkkailu

text: Turun Seudun Rekisterikilpinumerotarkkailijoiden Klubin mukaan perävaunujen, moottoripyörien tai mopojen kilvet, keltapohjaiset työkonekilvet, diplomaattikilvet tai puolustusvoimien kilvet eivät käy.


title: Rekisterikilpinumerotarkkailu

text: Bongattavat kilvet tulee nähdä selkeästi omin silmin, ja kilvissä tulee olla vain se luku, jota sillä hetkellä etsitään. Numeroon 999:ään pääseminen voi kestää useita vuosia.


title: Rekisterikilpinumerotarkkailu

text: Kilpitarkkailija voi pitää kirjaa edistymisestään. Päiväkirjaan voi merkitä esimerkiksi auton rekisteritunnuksen, päivämäärän ja kunnan, josta kilpi on bongattu. Kilpitarkkailijat voivat auttaa toisiaan kertomalla esimerkiksi Internetissä, mistä tiettyjä numeroita löytää, tai huomauttaa, mikäli bongaa toisen tarkkailijan etsimän kilven, eikä tämä itse sitä huomaa.


title: Glukoosi-6-fosfaatti

text: Glukoosi-6-fosfaatti (CHOP) on kemialliselta rakenteeltaan glukoosisokerin ja fosforihapon esteri. Glukoosi-6-fosfaatti on biologisesti tärkeä molekyyli ja se on välituote monissa aineenvaihdunnan mekanismeissa kuten glykolyysissä ja pentoosifosfaattireitissä.


title: Glukoosi-6-fosfaatti

text: Soluissa glukoosimolekyyli kuudenteen hiiliatomiin liitetään fosfaattiryhmä. Useimmissa kudoksissa fosfaattiryhmän liittämistä katalysoi heksokinaasientsyymi. Maksan parenkyymisoluissa ja haimasaarekkeessa reaktiota katalysoiva entsyymi on heksokinaasin sijasta glukokinaasi. Fosfaattiryhmän lähteenä reaktioissa toimii ATP-molekyyli.


title: Glukoosi-6-fosfaatti

text: Muodostunut glukoosi-6-fosfaatti voidaan käyttää edelleen glykolyysissä. Glykolyysin ensimmäisessä vaiheessa tapahtuva reaktio on glukoosi-6-fosfaatin muuttaminen isomeerikseen fruktoosi-6-fosfaatiksi. Tätä reaktiota katalysoi fosfoglukoosi-isomeraasientsyymi.


title: Glukoosi-6-fosfaatti

text: Pentoosifosfaattireitin ensimmäisessä vaiheessa glukoosi-6-fosfaatti hapetetaan 6-fosfoglukono-δ-laktoniksi. Reaktio on irreversiibeli eli palautumaton ja sitä katalysoi glukoosi-6-fosfaattidehydrogenaasientsyymi. Entsyymin kofaktorina toimii NADP-molekyyli ja inhibiittorina NADPH. Pentoosifosfaattireitillä tuotetaan muun muassa ribuloosi-5-fosfaattia, jota tarvitaan monien nukleotidien biosynteesissä.


title: Glukoosi-6-fosfaatti

text: Ylimääräinen glukoosi-6-fosfaatti voidaan varastoida glykogeenina. Glukoosi-6-fosfaatti muutetaan ensin fosfoglukomutaasientsyymin avulla glukoosi-1-fosfaatiksi, josta muodostetaan glykogeenia glykogeenisyntaasin katalysoimana. Glukoosi-1-fosfaatti voidaan vapauttaa hajottamalla glykogeeni glykogeenifosforylaasilla ja muuttaa jälleen fosfoglukoosimutaasin avustuksella glukoosi-6-fosfaatiksi.


title: Glukoosi-6-fosfaatti

text: Glukoosi-6-fosfaatista voidaan vapauttaa verenkiertoon glukoosia hydrolysoimalla fosfaattiryhmä maksan sisältämällä glukoosi-6-fosfataasilla. Sama entsyymi valmistaa glukoosia glukoneogeneesin viimeisessä vaiheessa glukoosi-6-fosfaatista.


title: Rekijoki

text: Rekijoki on kylä, kyläkeskus ja postinumeroalue Kiikalassa Salossa. Rekijoen naapurikyliä Salossa ovat Kiikalan Revä, Kärkelä, Hirvelä ja Kesälä sekä Perttelin Haali, naapurikylä Someron puolella on Lautela. Kyläkeskuksen palveluihin kuuluu enää vain Osuuspankin konttori Kärkelän kylässä, sillä Rekijoen Koulu lopetettiin vuonna 2014. Tärkeimpiä liikenneväyliä ovat Perttelistä Someron Terttilään johtava yhdystie 2403 ja siitä Kiikalan kirkolle johtava yhdystie 2411, joka yhtyy Suomusjärvelle seututielle 110 johtavaan yhdystiehen 2410.


title: Rekijoki

text: Luonnonympäristöä alueella hallitsee Uskelanjoki, jonka kolme latvahaaraa Rekijoki, Terttilänjoki ja Hitolanjoki yhtyvät Rekijoen kylän luona Uskelanjoeksi. Näistä Terttilänjoki ja Uskelanjoki muodostavat kylän pohjoisrajan, johon Rekijoki yhtyy pohjoisesta ja Hitolanjoki etelästä. Uskelanjoen, Hitolanjoen ja Terttilänjoen varsilla kylän alueelle ulottuu perinnebiotoopeistaan tunnettu Rekijokilaakson Natura 2000 -alue.


title: Earthworm Jim

text: Earthworm Jim on vuonna julkaistu tasohyppelypeli, jonka on kehittänyt Shiny Entertainment.


title: Earthworm Jim

text: Päähenkilö Jim on supersankariksi puettu mato, jonka tehtävänä on pelastaa maailma.


title: Earthworm Jim

text: Pelissä on kahdeksan tasoa, joissa jokaisessa on erilainen teema, sekä erilaiset viholliset. Jokaisessa tasossa on myös ns. päävastus. Tasojen välissä on "Andy Asteroids" -nimisiä avaruuskilpa-ajoja. Jimillä on käytössään sädease, ja hän voi käyttää myös omaa madonruumistaan erilaisiin tarkoituksiin, lähinnä lyömäaseena, potkurina (hidastaa putoamista), ja hän voi tarttua sillä erilaisiin esineisiin. Hän käyttää sitä lisäksi kaikenlaisten kytkimien ja muiden esineiden aktivointiin.


title: Earthworm Jim

text: Earthworm Jimistä on julkaistu vuonna 2010 myös graafisesti paranneltu versio "Earthworm Jim HD" ladattavaksi Xbox Livestä Xbox 360:lle ja PlayStation Storesta PlayStation 3:lle.


title: Earthworm Jim

text: Päähahmon seikkailuista tehtiin vuosina 1995–1996 myös piirrettyä televisiosarjaa, joka Suomessa tunnetaan nimellä Jimi Matala.


title: Ultima Thule – Pohjoiset löytöretket

text: Ultima Thule – Pohjoiset löytöretket on tietoteos, jonka tekijät Matti Lainema ja Juha Nurminen ovat koonneet viisivuotisen työn aikana omien tutkimustensa ja löytöretkiensä kokemukset ja tulokset sekä keräilyharrastuksensa ansiosta syntyneet kokoelmat kirjaksi.


title: Ultima Thule – Pohjoiset löytöretket

text: Pohjoisten löytöretkien historia ulottuu kahden ja puolen vuosituhannen taakse, ja sinä aikana tunnetun maailman raja on siirtynyt yhä pohjoisemmaksi. Aineiston laajuus pakotti tekijät rajaamaan tehtäväänsä ankaralla kädellä. Teoksen sisällön maantieteellinen alue kattaa napapiirin pohjoispuolen. Kirjassa julkaistaan useita karttoja ensimmäisen kerran. Tekstissä syvennytään kartografiaan, pohjoiseen luontoon, aluksiin, navigointiin ja Arktiksen erityisilmiöihin.


title: Ultima Thule – Pohjoiset löytöretket

text: Pohjoisia alueita ensimmäisenä tutkineen antiikin kreikkalaisen tutkimusmatkailijan Pytheaan tarunhohteiseen Ultima Thuleen on pyritty paitsi taloudellisten seikkojen motivoimana, myös kamppailemaan talvisen pimeyden, kylmyyden, vaarallisten kulkureittien, yksitoikkoisuuden tai ravinnon puutteen kanssa. Ankara luonto ja sairaudet ovat verottaneet retkeilijöitä, joista moni jäi matkalle. Vuosisatojen tutkimusten ja kartoitusten ansiosta löytyneet laivaväylät, Luoteisväylä ja Koillisväylä, eivät löydyttyään ole osoittautuneet taloudellisiksi menestyksiksi, ja niissä on ollut enemmänkin kysymys kansallisen maineen ja kunnian tavoittelusta.


title: Ultima Thule – Pohjoiset löytöretket

text: Teoksen saatesanat on kirjoittanut Viron presidentti Lennart Meri, itsekin pohjoisten alueiden tutkija.


title: Ultima Thule – Pohjoiset löytöretket

text: Teos liittyi Kulttuurien museossa Helsingissä talvella 2001–2002 pidettyyn näyttelyyn. Se on julkaistu paitsi suomeksi, myös ruotsiksi ja englanniksi.


title: MC Eiht

text: MC Eiht (Aaron Tyler, s. 22. toukokuuta 1970) on yhdysvaltalainen rap-artisti ja näyttelijä. Hän aloitti uransa Compton’s Most Wanted -yhtyeessä 1980-luvun loppupuolella ja julkaisi ensimmäisen sooloalbuminsa "We Come Strapped" vuonna 1994. Hän on tunnettu myös roolistaan vuoden 1993 elokuvassa "Väkivallan kierre".


title: MC Eiht

text: Tyler varttui Kalifornian Comptonissa. Hän liittyi noin 13-vuotiaana paikalliseen Crips -katujengiin, koska ei kokenut omaavansa muuta vaihtoehtoa. Tyler on kuvaillut 1980-luvulla alkaneen crack-epidemian aikaista Comptonia "sotatantereeksi".


title: MC Eiht

text: Tyler on kertonut olleensa kiinnostunut musiikista jo nuorena. Hän on kertonut saaneensa vaikutteita etenkin 1970-luvun musiikista.


title: Nordic Capital

text: Nordic Capital on ruotsalainen pääomasijoitusyhtiö, joka on erikoistunut velkavetoisiin yrityskauppoihin (LBO). Noin 4,3 miljardin euron sijoitusomaisuutta hallinnoiva Nordic Capital kuuluu maailman 50 suurimman pääomasijoitusyhtiön joukkoon.


title: Nordic Capital

text: Yhtiöllä on neuvonantajatoimistot (NC Advisors) Frankfurtissa, Helsingissä, Kööpenhaminassa, Lontoossa, Oslossa ja Tukholmassa. Sijoitusrahastot (Nordic Capital Funds) on rekisteröity Jerseyn saarelle. Nordic Capital sijoittaa suuriin ja keskisuuriin yrityksiin. Toimialakirjo on laaja, keskittyen kuitenkin terveydenhuoltoon.


title: Nordic Capital

text: Nordic Capital sijoittui 17. marraskuuta 2009 The Wall Street Journalissa julkaistussa pääomasijoitusyhtiöiden kansainvälisessä suorituskykyvertailussa toiseksi. Vertailussa tarkasteltiin tuottoja aikavälillä 1996–2005.


title: Flywheel, Shyster and Flywheel

text: Flywheel, Shyster and Flywheel oli Marxin veljesten radiokomediasarja, jota esitettiin 1932–1934. Sen ensimmäinen kausi lähetettiin Standard Oilin ja Colonial Beacon Oil Companyn sponsoroimana NBC:llä osana Esson "Five Star Theater" -sarjaa. Sarja sijoittui lakitoimistoon ja Groucho Marx esitti asianajaja Waldorf T. Beaglea (myöhemmin Flywheel) ja Chico Marx hänen apulaistaan Emmanuel Ravellia. Lakitoimistossa työskenteli lisäksi asiakasvastaanotosta ja puhelimeen vastaamisesta huolehtinut neiti Dimple. Harpo Marx ei esiintynyt sarjassa, koska hän ei puhunut elokuvarooleissaan. Sarjan alkuperäinen nimi oli "Beagle, Shyster and Beagle", mutta se muutettiin kolmannen jakson jälkeen oikean Beagle-nimisen asianajajan uhattua haasteella oikeuteen. Sarjassa nimenvaihdos selitettiin Beaglen voimaan astuneella avioerolla, jonka jälkeen Beagle otti käyttöön oman entisen sukunimensä.


title: Flywheel, Shyster and Flywheel

text: Sarja pysyi pitkään melko tuntemattomana, sillä vaikka sen jaksot aikoinaan taltioitiin, niin lukuun ottamatta viimeistä jaksoa kaikki tallenteet olivat tuhoutuneet. Vuonna 1988 alkuperäiset Nat Perrinin ja Arthur Sheekmanin kirjoittamat käsikirjoitukset löydettiin Yhdysvaltain kongressin kirjastosta. BBC tuotti käsikirjoitusten pohjalta sarjasta uuden version, jossa Groucho Marxin roolin sai Michael Roberts ja Chicon Marxin roolin esitti Paul Lazarus. Uuden sarjan ensimmäinen kausi esitettiin vuonna 1990. Sarjaa tehtiin kolme tuotantokautta ja jaksoja yhteensä 21 kappaletta.


title: Vis wz. 35

text: Vis wz. 35 (Pistolet Vis wzór 1935, ViS) () on puolalainen pistooli. Aseesta käytetään myös virheellisesti nimeä Radom-pistooli. Aseen kehittelivät puolalaiset asesuunnittelijat Piotr Wilniewczyc ja Jan Skrzypiński vuonna 1930. Suunnittelijat työskentelivät Fabryka Broni -asevalmistajan palveluksessa Radomissa johtaja Kazimierz Rawicz-Oldakowskin alaisuudessa. Aseen rakenne perustuu pääpiirteittäin amerikkalaisen asesuunnittelijan John Browningin Colt M1911A1 -pistoolin rakenteeseen.


title: Vis wz. 35

text: Käytännön testeissä pistooli osoittautui toimivaksi ja Puolan armeija valitsi Vis-pistoolin pääpalvelupistoolikseen vuonna 1935. Natsi-Saksan vallattua maan Puolan offensiivin yhteydessä pistoolin valmistus jatkui miehitysvallan alaisuudessa. Saksalaiset joukot kuitenkin pelkäsivät että puolalaiset salakuljettavat pistoolin osia vastarintajoukoille ja tämän vuoksi piippujen valmistus ja loppukokoonpano siirrettiin Steyriin Itävaltaan. Asetta valmistettiin saksalaisille laskuvarjojoukoille ja poliiseille joukoille nimillä 9 mm Pistole 645(p) ja 9 mm Pistole 35(p). Vuoteen 1945 mennessä pistoolia valmistettiin yhteensä noin 312 000–380 000 kappaletta.


title: Vis wz. 35

text: Toisen maailmansodan päätyttyä vuonna 1945 myös Vis-pistoolin valmistus päättyi. Vuonna 1992 puolalainen asepaja valmisti kuitenkin pienen uusiotuotantoerän pistoolia keräilijöille.


title: Haut Ogooué

text: Haut Ogooué on aluehallinnollinen alue Gabonin itäosassa. Sen nimi voidaan vapaasti suomentaa Ylä-Ogooueksi, ja se tulee Ogooue-joesta. Haut Ogoouén pinta-ala on 36 547 neliökilometriä. Vuonna 1993 väkiluku oli 104 301. Se jakaantuu kahdeksaan pienempään osa-alueeseen, joiden ranskankielinen nimitys on "départements", nämä edelleen pienempiin alueisiin, joita kutsustaan nimellä "préfet" ja nämä vielä pienempiin "sous-préfet" -alueisiin.


title: Haut Ogooué

text: Haut Ogoouén pääkaupunki on Franceville. Sen tärkeimpiin työllistäjiin kuuluu kaivostoiminta. Alueelta kaivettiin uraania lähes 40 vuoden ajan, mutta malmi ehtyi vuonna 1999.


title: Kaipiaisten rautatieasema

text: Kaipiaisten rautatieasema () on rautatieliikennepaikka Kouvolan Kaipiaisissa Karjalan radan varrella. Asema avattiin syyskuussa 1870 Pietarin radan yhteydessä.


title: Kaipiaisten rautatieasema

text: Asemarakennus rakennettiin alun perin II luokan asemaksi, ja se sijaitsee saariasemana pääraiteiden välissä. Kaipiaista suunniteltiin Savon radan risteysasemaksi 1880-luvulla, mutta lopulta rata linjattiin Kouvolan kautta. Kaipiaisten asema menetti merkitystään, ja se alennettiin III luokan asemaksi vuonna 1884. 1920-luvun alussa Kaipiaisten asemarakenusta pienennettiin, ja ylijäämätarpeista rakennettiin uusi asemarakennus Utin liikennepaikalle, jonka aikaisempi rakennus oli palanut.


title: Kaipiaisten rautatieasema

text: Kaipiaisissa on ollut myös asemaravintola sekä veturivarikko, joka lakkautettiin vuonna 1910. Veturitalli purettiin osittain 1920-luvulla, mutta osa siitä on vielä jäljellä. Vuonna 1995 puretussa vaunuhallissa säilytettiin vuodesta 1914 alkaen nykyisin Rautatiemuseon kokoelmissa olevaa, Valtionrautateiden valmistamaa kolmivaunuista keisarin junaa. Asema-alueella sijaitsee myös tiilinen vesitorni, pesutupa ja useita vanhoja asuinrakennuksia.


title: Kaipiaisten rautatieasema

text: Kaipiaisista rakennettiin Tirvan Pajukoskelle johtava Tirvan kapearaiteinen rautatie, joka oli käytössä vuodesta 1904 alkaen. Rata purettiin todennäköisesti 1950-luvulla.


title: Kaipiaisten rautatieasema

text: Kaipiaisten asema toimi lähialueiden puutavaran lastauspaikkana 1960-luvun alkuun saakka. Henkilöliikenne Kaipiaisissa lopetettiin 22. toukokuuta 1977. Nykyisin liikennepaikka on tavaraliikenteen käytössä.


title: Kaipiaisten rautatieasema

text: Kaipiaisten rautatieasema kuuluu Museoviraston määrittelemiin valtakunnallisesti merkittäviin rakennettuihin kulttuuriympäristöihin sekä vuonna 1993 julkistetussa inventoinnissa että inventoinnin päivitetyssä versiossa vuodelta 2010.


title: Kaipiaisten rautatieasema

text: Ennen rautateiden rakentamista Suomessa ei ollut yhtenäistä valtakunnallista kelloaikaa, vaan kullakin paikkakunnilla noudatettiin paikallista keskiaurinkoaikaa. Rautatieliikenne teki kuitenkin välttämättömäksi yhtenäistää aikajärjestelmää. Suomen ensimmäisellä, Helsingin-Hämeenlinnan radalla noudatettiin alusta lähtien Helsingin paikallisaikaa, mutta kun vuonna 1870 rakennettiin rata Riihimäeltä Pietariin, päätettiin, että rautatieaikatauluissa noudatettiin Kaipiaisten länsipuolella Helsingin ja itäpuolella Pietarin paikallisaikaa. Niillä oli eroa noin 20 minuuttia. Vuonna 1888 keisari keisari Aleksanteri III kuitenkin määräsi valtiopäivien esityksestä, että kaikilla Suomen rautateillä oli noudatettava Helsingin aikaa. Tämä päätös pysyi voimassa, kunnes Suomessa vuonna 1921 otettiin käyttöön Itä-Euroopan aika, joka on noin 20 minuuttia edellä Helsingin paikallisaikaa.


title: Fränzi Aufdenblatten

text: Fränzi Aufdenblatten (s. 10. helmikuuta 1981 Zermatt, Sveitsi) on sveitsiläinen alppihiihtäjä.


title: Fränzi Aufdenblatten

text: Aufdenblatten voitti nuorten maailmanmestaruuden syöksylaskussa Mont-Sainte-Annessa 2000 ja suurpujottelussa Verbierissä 2001. Torinon olympialaisissa hän oli syöksylaskussa kahdestoista ja Åren MM-kilpailuissa 2007 samassa lajissa neljästoista. Sotšin olympialaisissa 2014 hän sijoittui supersuurpujottelussa kuudenneksi.


title: Fränzi Aufdenblatten

text: Aufdenblatten kilpaili maailmancupissa ensimmäisen kerran maaliskuussa 2000. Hän sijoittui kolmen parhaan joukkoon ensimmäisen kerran oltuaan kolmas Haus im Ennstalin syöksylaskussa kaudella 2003–2004. Hän oli kolmas myös Bad Kleinkirchheimin syöksykilpailussa tammikuussa 2006 ja sijoittui kauden 2005–2006 syöksylaskucupissa viidenneksi. Ensimmäisen voittonsa hän saavutti Val d'Isèren supersuurpujottelussa joulukuussa 2009. Hän sijoittui kolmanneksi Lenzerheiden syöksylaskussa maaliskuussa 2014.


title: Fränzi Aufdenblatten

text: Aufdenblatten on voittanut Sveitsin mestaruuden supersuurpujottelussa 2004, 2008 ja 2012, suurpujottelussa 2008 ja syöksylaskussa 2012.


title: Valtakunnan laulut

text: Valtakunnan laulut (engl. "Kingdom Songs") ovat Jehovan todistajien käyttämiä hengellisiä lauluja. Jehovan todistajien laulut on ensi sijassa tarkoitettu laulettaviksi heidän uskonnollisissa kokoontumisissaan valtakunnansaleilla tai konventeissa. Laulut esitetään yhteislauluina.


title: Valtakunnan laulut

text: Aikaisempina vuosikymmeninä Jehovan todistajat ja heitä edeltäneet raamatuntutkijat käyttivät yleensä muiden kirkkokuntien piirissä syntyneitä virsiä tai uskonnollisia lauluja. Yleisiä olivat myös tunnettuihin melodioihin tehdyt uudet sanoitukset. Nämä sävellykset olivat usein tunnettujen säveltäjien, kuten Ludwig van Beethovenin ja Joseph Haydnin tekemiä. Vuonna 1966 ilmestyneestä laulukirjasta "Laulakaa ja soittakaa sydämissänne" alkaen on pidetty tärkeänä, että käytettävät laulut ovat Jehovan todistajien säveltämiä ja sanoittamia. Muiden kirkkokuntien parissa syntyneiden laulujen käyttämistä ei pidetä hyväksyttävänä, koska niissä katsotaan olevan jälkiä väärän uskonnon vaikutuksesta.


title: Valtakunnan laulut

text: Raamtuntutkijoiden ensimmäinen laulukirja "Songs of the Bride" ("Morsiamen lauluja") ilmestyi vuonna 1879. Kyseessä oli 144 laulun kokoelma, joka kuvasti tuon ajan raamatuntutkijoiden valoisia tulevaisuuden odotuksia. Seuraava laulukokoelma "Poems and Hymns of the Millennial Dawn" ("Tuhatvuotissarastuksen runoja ja lauluja") ilmestyi 1890. Se sisälsi 151 runoa ja 333 laulua, joista suurin osa oli tunnettuja uskonnollisia lauluja. Tämä laulukokoelma oli nuotiton. Helmikuun 1. päivän Vartiotorni vuonna 1896 oli erikoisnumero, johon oli koottu 11 raamatuntutkijoiden säveltämää ja sanoittamaa laulua nuotteineen. Vuonna 1900 julkaistiin laulukokoelma "Zion's Glad Song" ("Siionin iloisia lauluja"), joista suurin osa oli musiikillisesti lahjakkaan raamatuntutkijan, veli McPhailin, laatimia. 1905 vuoden 1890 laulukirjan 333 laulua julkaistiin uutena kokoelmana, " Hymns of the Millenial Dawn" ("Tuhatvuotissarastuksen lauluja"), joka oli varustettu myös nuotein. Tämä kokoelma käännettiin useille muillekin kielille, usein lyhennettynä.


title: Valtakunnan laulut

text: 1925 raamatuntutkijat julkaisivat laulukirjan "Kingdom Hymns" ("Valtakunnan lauluja"), jossa oli 80 etupäässä nuorille tarkoitettua laulua. Vuonna 1928 he julkaisivat laulukirjan "Songs of Praise to Jehovah" ("Ylistyslauluja Jehovalle"), jossa oli 337 laulua. Tämä jäi Joseph Franklin Rutherfordin kauden viimeiseksi laulukirjaksi. 1930-luvulla Rutherford alkoi nimittäin opettaa, ettei Jehovan todistajien - nimi oli otettu käyttöön 1931 - kokouksissa tulisi laulaa lainkaan, koska "laulu veisi liikaa aikaa näinä kriittisinä vuosina".


title: Valtakunnan laulut

text: Rutherfordin kuoltua Jehovan todistajat päättivät ottaa laulun uudelleen osaksi kokouksiaan. Vuonna 1944 sitä varten julkaistiin uusi laulukokoelma "Kingdom Service Song Book", joka ilmestyi suomeksi vuonna 1946 nimellä "Valtakunnan palveluksen lauluja". Kyseessä oli 62 laulun kokoelma. Vartiotorniseuran uuden käytännön mukaisesti laulukirjassa ei mainittu säveltäjien ja sanoittajien nimiä. 1950 julkaistiin laajempi, 91 laulun kokoelma nimeltä "Songs to Jehovah's Praise". Tämä ilmestyi suomeksi vuonna 1951 nimellä "Lauluja Jehovan ylistykseksi". Suuri osa lauluista oli Jehovan todistajien säveltämiä ja sanoittamia, mutta mukana oli vielä joitakin vanhempia virsiä ja kristillisiä lauluja, samoin kuin klassisiin sävellyksiin tehtyjä uusia sanoituksia.


title: Valtakunnan laulut

text: Vuonna 1966 Jehovan todistajat julkaisivat uuden laulukokoelman nimeltä "Singing and Accompanying Yourselves with Music in Your Hearts", suomenkielinen versio "Laulakaa ja soittakaa sydämissänne" ilmestyi vuonna 1969. Tässä kirjassa oli 119 laulua. Tästä laulukirjasta oli pyritty poistamaan kaikki laulut, joiden säveltäjät tai sanoittajat eivät olleet Jehovan todistajia (tosin muutama tällainen jäi kirjaan vahingossa). Tätä laulukirjaa käytettiin lähes kaksi vuosikymmentä, kunnes se korvattiin uudella kokoelmalla "Sing Praises to Jehovah", suomenkielinen versio "Laulakaa ylistystä Jehovalle" ilmestyi kaksi vuotta myöhemmin, 1986. Tämä kokoelma sisälsi 225 laulua. Kyseinen laulukirja käännettiin viipymättä useille muille kielille. Kokoelmassa oli lukuisia uusia lauluja, tämän lisäksi monien laulujen melodioita oli muutettu tai sanoja korjattu. Jokaiseen lauluun liittyy raamatunjae, joka kuvaa laulun sisältöä.


title: Valtakunnan laulut

text: Kesän 2009 piirikonventeissa ilmoitettiin uuden laulukirjan "Sing to Jehovah" julkaisemisesta. Suomenkielisen version "Laulakaa Jehovalle" ilmestyi vuoden 2010 alkupuolella. Tämä sisältää 135 laulua - siis 90 aikaisempaa vähemmän -, joista 42 on uusia. Useiden laulujen sävelmiä tai sanoitusta on muutettu. Jotkut sävelmistä ovat saaneet uudet sanat, ja joitakin sanoituksia lauletaan uudella sävelmällä. Laulukirja on ilmoitettu käännettäväksi 171 kielellä, lisäksi 55 harvinaisemmalla kielellä julkaistaan lyhyempi, 55 laulua sisältävä versio. 2014 lopulla ilmoitettiin laulukirjaa uudistettavan, ja uusia lauluja ladattavaksi verkkosivulle.


title: Valtakunnan laulut

text: Valtakunnan lauluja käytetään ennen muuta valtakunnansaleilla pidettävissä Jehovan todistajien kokouksissa. Sekä viikonloppuisin (yleensä sunnuntaisin) pidettävässä yleisökokouksessa että viikolla pidettävässä kokouksessa lauletaan tavallisesti kolme laulua. Kokouksen alussa ja lopussa lauletaan laulu ja pidetään rukous, tämän lisäksi myös kokouksen keskellä lauletaan välilaulu. Vartiotornin tutkistelua edeltävä laulu ja loppulaulu määrätään tutkittavan Vartiotornin artikkelin yhteydessä, Kristityn elämä ja palvelus-kokouksen laulut taas Kristityn elämä ja palvelus - työkirja -lehtisessä. Yleisöesitelmää edeltävä laulu on yleensä puhujan valitsema, jotta se sopisi puheen teemaan.


title: Valtakunnan laulut

text: Laulukirjassa on lauluja myös häihin ja hautajaisiin, näitä voidaan käyttää kyseisissä tilaisuuksissa valtakunnansalilla. Myös suurempien kokoontumisten, konventtien, ohjelmaan kuuluu Valtakunnan lauluja. Niitä voidaan myös käyttää eräissä Betel-kodin tilaisuuksissa.


title: Valtakunnan laulut

text: Aikaisemmin lauluja säestettiin valtakunnansalien kokoontumisissa elävällä musiikilla, yleensä pianolla, ja konventeissa laulua säesti erityinen konventtiorkesteri, joka oli koottu soittotaitoisista Jehovan todistajista. Nykyisin säestyksenä käytetään tavallisesti tietokoneelta tulevaa orkesterisäestystä.


title: Valtakunnan laulut

text: Valtakunnan lauluja voidaan myös laulaa vapaa-ajalla joko yksityisesti tai yhdessä. Lauluista on tehty myös taidokkaita kuorosovituksia, jotka rohkaisevat yksittäisiä seurakuntalaisia harjoittamaan omaa laulutaitoaan.


title: Valtakunnan laulut

text: Sekä vuoden 1984 että 2009 laulukirjojen melodioista on laadittu myös orkesterisovitukset, jotka saattavat erota tempoltaan ja sävelkulutaan huomattavastikin laulettavista versioista. Nämä tunnetaan nimellä "Valtakunnan melodiat" (engl. "Kingdom Melodies"). Näitä orkesteritallenteita ei ole tarkoitettu käytettäviksi laulun säestyksenä, vaan kuunneltaviksi. Näitä Valtakunnan melodioita soitetaan tavallisesti konventeissa ennen ohjelman alkua ja sen jälkeen. Monet Jehovan todistajat kuuntelevat Valtakunnan melodioita myös kotonaan.


title: Valtakunnan laulut

text: Vuoden 1984 laulukirjasta laadittiin kasetti- ja LP-levy -tallenteet 1980-luvulla, 1990-luvulla ne tallennettiin myös CD:lle. Nykyään laulut voi ladata MP3-muodossa Jehovan todistajien virallisilta kotisivuilta. Myös vuoden 2009 laulukirjasta on laadittu CD- ja MP3-versiot.


title: Vis

text: Vis voi viitata seuraaviin asioihin:


title: Annie Wersching

text: Annie Wersching (s. 28. maaliskuuta 1977 St. Louis, Missouri) on yhdysvaltalainen näyttelijä, joka tunnetaan parhaiten roolistaan FBI-agenttina Renee Walkerina televisiosarjassa "24". Wersching on mukana sarjan seitsemännellä ja kahdeksannella tuotantokaudella.


title: Annie Wersching

text: Aikaisemmin hän on vieraillut muun muassa sarjoissa "Batmanin tytär" (2002), "Frasier" (2003), "Angel" (2003), "Siskoni on noita" (2004), "Todistettavasti syyllinen (2006)", "Boston Legal" (2006), "Supernatural" (2007) sekä "Journeyman" (2007).


title: Annie Wersching

text: Wersching on valmistunut BFA Musical Theatresta, Millikin Universitystä vuonna 1999. Nuoruudessaan hän harrasti irlantilaista tanssia.


title: Annie Wersching

text: Vuonna 2009 Wersching avioitui näyttelijä Stephen Fullin kanssa. Heillä on kaksi lasta.


title: Jeff Coetzee

text: Jeff Coetzee (s. 25. huhtikuuta 1977 Okiep) on eteläafrikkalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 184 joulukuussa 1999 ja nelinpelissä sijalle 12 marraskuussa 2008. Nelinpelissä hän on voittanut kuusi ATP-turnausta. Hän on edustanut Etelä-Afrikkaa Davis Cupissa 17 maaottelussa vuosina 2000–2009.


title: G. I. Joe: The Rise of Cobra (videopeli)

text: G. I. Joe: The Rise of Cobra on Double Helix Gamesin ja Backbone Entertainmentin kehittämä sekä Electronic Artsin elokuussa 2009 julkaisema toimintapeli, joka perustuu . Peli julkaistiin alustoille Nintendo DS, PlayStation 2, PlayStation 3, PlayStation Portable, Wii ja Xbox 360.


text: Pelin juoni sijoittuu elokuvan jälkeisiin tapahtumiin. Duke ja Scarlett matkustavat etelämantereelle vapauttamaan Heavy Dutyn, Ripcordin ja Snake Eyesin MARS Detention Centeristä. Sillä välin GI Joen ryhmä saa kuulla Cobra Commanderin olevan Egyptissä viemässä Apep-jalokiveä. Ryhmä seuraa Cobraa viidakkoon, jossa he saavat tietoonsa Cobran olevan luomassa pyramidimaista rakennusta keskellä viidakkoa. Paikalla he saavat vastaansa James McCullenin, joka ottaa Destron identiteetin. Tämän jälkeen ryhmän on voitettava Cobra Commander ja Storm Shadow pohjoisnavalla.


title: Markus Lakaniemi

text: Markus Lakaniemi (3. toukokuuta 1939 Vimpeli – 14. huhtikuuta 2018 Vähäkyrö) oli suomalainen pesäpalloilija.


title: Markus Lakaniemi

text: Lakaniemi oli yksi kaikkien aikojen taitavimmista pesäpallolukkareista. Hän aloitti pelaamisen pikkupoikana Vimpelin Vedossa ja edusti seuraa yhteensä 20 vuotta.


title: Markus Lakaniemi

text: Pelaajauransa jälkeen Lakaniemi muutti Vähäänkyröön, jossa hän valmensi vuodesta 1969 lähtien perussarjasta aloittaneen Vähänkyrön Viestin joukkuetta ja nosti sen 10 vuodessa SM-sarjaan.


title: Markus Lakaniemi

text: Lakaniemelle myönnettiin liikuntaneuvoksen arvonimi vuonna 2011.


title: Markus Lakaniemi

text: Lakaniemi on nimetty pesäpallon kunniagalleriaan.


title: Audie Murphy

text: Audie Leon Murphy (20. kesäkuuta 1924 Teksas, Yhdysvallat – 28. toukokuuta 1971 lähellä Roanokea, Virginiassa) oli toisen maailmansodan palkituimpia yhdysvaltalaissotilaita. Sodan jälkeen hänestä tuli elokuvanäyttelijä ja sanoittaja.


title: Audie Murphy

text: Murphy liittyi armeijaan vuonna 1942. Hän oli yrittänyt värväytyä jo aikaisemminkin, mutta hänet oli hylätty ikänsä takia. Hänet sijoitettiin 3. jalkaväkidivisioonan, 15. jalkaväkirykmentin B-komppaniaan Pohjois-Afrikkaan. Myöhemmin hänestä tuli saman yksikön komentaja. Sodan aikana Murphy palveli Pohjois-Afrikan lisäksi Sisiliassa, Italiassa, Ranskassa ja Saksassa. 26. tammikuuta 1945 Murphyn komppania kohtasi kuusi saksalaisten panssarivaunua ja suuren määrän jalkaväen sotilaita Holtzwihrissä, Ranskassa. Murphy komensi komppanian miehet suojattuihin asemiin läheiseen metsään, pysytellen itse aukiolla suunnaten tykistötulta. Vihollisen tankkien vallattua hänen asemansa, Murphy miehitti yksinään vahingoittuneen telatykin konekiväärin, jonka avulla hän sai viivytettyä tunnin ajan vihollisen etenemistä. Murphy haavoittui taistelun aikana jalkaan, mutta hän siirtyi metsään muun komppanian luokse vasta ammusten loputtua. Hän kieltäytyi hoidosta, kunnes oli järjestänyt vastahyökkäyksen, joka sai vihollisen vetäytymään. Tämän tapahtuman ansiosta hänelle myönnettiin Medal of Honor, joka on Yhdysvaltojen korkein sotilasansiomitali. Murphyn saamiin muihin kunniamerkkeihin kuuluvat muun muassa Distinguished Service Cross, Silver Star tammenlehvin, The Legion of Merit, Bronze Star tammenlehvin ja kolme Purple Heartia. Hänet kotiutettiin 21. syyskuuta 1945 yliluutnantin arvoisena.


title: Audie Murphy

text: Samoihin aikoihin kotiuttamisensa kanssa näyttelijä James Cagney, joka oli nähnyt kuvan Murphystä Life-lehden kannessa, pyysi häntä muuttamaan Hollywoodiin. Ensimmäisen pääroolinsa hän sai vuonna 1949 elokuvassa "Vihan lapsi". Vuonna 1955 Murphy näytteli itseään elämäkertaelokuvassa "Helvettiin ja takaisin", josta tuli Universalin kautta aikojen tuottoisin elokuva, kunnes vuonna 1975 "Tappajahai" ohitti sen. Muita elokuvia, joissa Murphy näytteli olivat muun muassa "Kunnian kentällä" (1951) ja "Hiljainen amerikkalainen" (1958). Kaikkiaan Murphy esiintyi 44 elokuvassa 25 vuoden aikana ja hän sai tähden Hollywood Walk of Famelle.


title: Audie Murphy

text: Vuonna 1950 Murphy liittyi Teksasin kansalliskaartiin, toivoen pääsevänsä mukaan Korean sotaan. Vaikkei tämä toive toteutunutkaan, Murphy palveli kansalliskaartissa vuosia, ja yleni lopulta majuriksi.


title: Audie Murphy

text: Murphy kirjoitti myös runoja ja sanoitti lauluja, joita levyttivät muun muassa Dean Martin, Eddy Arnold, Porter Wagoner ja Harry Nilsson. Tunnetuimpia hänen sanoittamistaan kappaleista ovat "Shutters and Boards" ja "When the Wind Blows in Chicago".


title: Audie Murphy

text: Murphy kärsi traumaperäisestä stressihäiriöstä, ja tuli 1960-luvun puolessavälissä riippuvaiseksi unilääkkeistä. Selviydyttyään riippuvuudesta hän puhui asiasta julkisesti ja vaati hallitusta parantamaan sotaveteraanien mielenterveysongelmien tutkimusta ja hoitoa.


title: Audie Murphy

text: Murphy kuoli lento-onnettomuudessa Virginiassa vuonna 1971. Hänet on haudattu Arlingtonin sotilashautausmaalle, jossa hänen hautansa on John F. Kennedyn jälkeen toiseksi vierailluin.


title: Otavalo

text: Otavalo (San Luis de Otavalo) on kaupunki Imbaburan maakunnassa Ecuadorin pohjoisosassa. Se sijaitsee noin 2 500 metrin korkeudessa Panamericana-valtatien varrella, Quitosta 110 kilometriä pohjoiseen.


title: Otavalo

text: Otavalo on tärkea intiaanialueen keskus. Kaupunki ja sen ympäristö ovat kuuluisia rikkaasta käsityökulttuuristaan, joka työllistää tuhansia alueen asukkaita.


title: Otavalo

text: Otavalo on myös tärkeä turistikaupunki. Kaupungin vetonauloja ovat käsityökaupat, suuret käsityömarkkinat ja eläinmarkkinat.


title: Helvettiin ja takaisin

text: Helvettiin ja takaisin ("To Hell and Back") on Jesse Hibbsin ohjaama yhdysvaltalainen sotaelokuva vuodelta 1955. Se pohjautuu Audie Murphyn samannimiseen omaelämäkertateokseen ja Murphy esittää elokuvassa itseään. Elokuva oli Universalin tuottoisin elokuva, kunnes vuonna 1975 "Tappajahai" ohitti sen.


title: Helvettiin ja takaisin

text: Elokuva seuraa aluksi Murphyn nuoruutta köyhällä maatilalla Teksasissa, josta tarina siirtyy vuoteen 1942, jolloin Murphy 18 vuotta täytettyään liittyy armeijaan. Elokuvassa korostetaan Murphyn urhoollisuutta taisteluissa.


title: Melolontha

text: Melolontha on kovakuoriaisiin ("Coleoptera") kuuluva suku.


title: Rutelinae

text: Rutelinae on kovakuoriaisiin ("Coleoptera") lehtisarvisten ("Scarabaeidae") heimoon kuuluva alaheimo.


title: Koripallon Israelin cup

text: Koripallon Israelin Cup on Israelin liigan jälkeen maan toiseksi tärkein koripallokilpailu jonka järjestää Israelin Koripalloliitto. Kilpailu on järjestetty joka vuosi vuodesta 1955 lähtien lukuun ottamatta kausia 1956–1957, 1959–1960, 1966–1968 ja 1973–1974. Cupin menestyksekkäin joukkue on ylivoimaisesti Maccabi Tel Aviv BC joka on voittanut 44 kertaa mestaruuden. Ainoastaan 13 kertaa cupin historian aikana mestaruuden on voittanut joku muu seura.


title: Koripallon Israelin cup

text: Ensimmäisellä ja toisella kierroksella joukkueet kohtaavat kerran toisensa ja voittaja menee otteluparista jatkoon. Otteluparit valitaan arpomalla. Toiselta kierrokselta jatkoonpäässeistä joukkueista arvotaan uudestaan otteluparit neljännesvälieriin. Edellisen kauden Israelin liigan mestari ei kuitenkaan voi kohdata hallitsevaa cupin mestaria vasta kuin loppuvaiheessa, jos sama joukkue on voittanut edellisellä kaudella sekä liigan että cupin niin liigassa toiseksi sijoittunut ei voi kohdata kyseistä seuraa.


title: Amphimallon

text: Amphimallon on kovakuoriaisiin ("Coleoptera") kuuluva suku.


title: Coraline ja toinen todellisuus

text: Coraline ja toinen todellisuus () on vuonna 2009 ensi-iltansa saanut yhdysvaltalainen, ensimmäinen 3D-tekniikkaa käyttäen kuvattu stop motion -teräväpiirtoanimaatio, joka perustuu Neil Gaimanin fantasia- ja kauhuromaaniin "Coraline varjojen talossa". Elokuvan ohjasi ja käsikirjoitti Henry Selick.


title: Coraline ja toinen todellisuus

text: Coraline ja toinen todellisuus sai ensi-iltansa Yhdysvalloissa 9. helmikuuta 2009, ja Suomessa 5. kesäkuuta 2009. Elokuva tuotti avausviikonloppunaan 16,85 miljoonaa dollaria, ja maailmanlaajuisesti vuoden 2009 syyskuuhun mennessä 120 miljoonaa dollaria.


title: Coraline ja toinen todellisuus

text:
Nuori tyttö Coraline muuttaa perheensä kanssa vanhaan taloon, nimeltä pinkki palatsi. Jossa hän kuitenkin tuntee olonsa tylsäksi. Hän menee ulos sateeseen ja menee etsimään vettä myrkkysumakin oksalla. Ulkona hän tapaa pojan nimeltä Wybie (Wyborne). Coraline alkaa polkea maata vihastuessaan Wybielle. Wybie näyttää Coralinelle, että mudan alla on kaivo joka on niin syvä, että siitä näkee tähtitaivaan keskellä päivää. Wybie myös huomauttaa Coralinelle, että hänen keppi millä Coraline etsii vettä on myrkkysumakkia ja hänen käsissään on ihottumaa. Coraline palaa kotiinsa jossa hänen vanhempansa vain tekevät työtä. Coraline haluaisi mennä ulos hoitamaan puutarhaa, jos hänen kaverinsa tulevat kylään. Coraline äidin mielestä ulkona sataa ja sateesta tulee mutaa ja mudasta tulee likaa niin hän ei saa mennä ulos. Coralinen äiti antaa hänelle paketin jonka Wybie toi heidän kuistilleen. Coraline avaa paketin ja löytää sieltä nuken joka näyttää häneltä itseltään, mutta nukella on nappisilmät. Sen jälkeen Coraline menee isänsä työhuoneeseen. Hänen isänsä pitää tehdä töitä rauhassa niin hän antaa Coralinelle muistilehtiön ja neuvoo häntä laskemaan kaikki ikkunat ja ovet. Laskemisen jälkeen hän löytää viimeisen oven. Ovi on pieni ja tapetin takana. Coraline pyytää äitiään avaamaan oven joten hän löytää laatikosta mustan avaimen jonka päässä on nappi. Coralinen äiti avaa oven, mutta ovi on muurattu kiinni tiilellä. Yöllä ovesta tulee neljä hiirtä joilla kaikilla on nappisilmät. Coraline alkaa seurata hiiriä alakertaan. Hiiret johdattavat Coralinen pikkuovelle joka ei ole enää tiiliä täynnä vaan siitä avautuu tunneli. Coraline pääsee tunnelin päähän ja päätyy paikkaan joka näyttää samalta kun hänen oma kotinsa. Kun Coraline on oudossa paikassa hän huomaa, että jokin tuoksuu hyvältä. Hän menee keittiöön ja huomaa, että hänen äitinsä kokkaa. Kun hänen äitinsä kääntyy Coralineen päin Coraline huomaa, että hänellä on napit silmiensä kohdalla ja hän sanoo, että hän on Coralinen toinen äiti. Coralinen pitää mennä hakemaan hänen toinen isänsä syömään hänen työhuoneestaan. Siellä Coralinen toisella isällä on piano. Hän sanoo, että piano soittaa häntä ja pianosta tulee mekaaniset hansikkaat jotka liikuttavat Coralinen toisen isän käsiä. Hän soittaa laulun Coralinelle ja he menevät syömään. Coralinen toiset vanhemmat sanovat, että he ovat odottaneet häntä ja sanovat, että heillä on ikuisesti hauskaa jos hän jää heidän kanssa.
Coralinen toiset vanhemmat huomaavat, että hänellä on ihottumaa myrkkysumakista niin he laittavat Coralinen käsiin mutaa. Coraline menee nukkumaan ja herätessään hän on palannut omaan kotiinsa. Seuraavana päivänä hänen naapurinsa Ms. Spink ja Ms. Forcible ovat kutsuneet Coralinen Kylään. Coraline menee sisään ja huomaa rouvien kuolleet koirat täytettynä hyllyssä. Ms. Spink ja Ms. Forcible alkavat väittelemään ottaako Coraline jasmiiniteetä vai oolong teetä. Tädit ennustavat Coralinen teenlehdistä. Toinen huomaa oudon käden ja toinen komean kirahvin.


title: Coraline ja toinen todellisuus

text: -KESKEN-


title: Nancy Travis

text: Nancy Travis (s. 21. syyskuuta 1961) on yhdysvaltalainen näyttelijä. Hän on tunnettu sivuroolien esittäjä sekä elokuvissa että televisiossa.


title: Nancy Travis

text: Travisin ensimmäinen työpaikka high schoolista valmistumisen jälkeen oli näytelmässä "It's Hard to be a Jew" newyorkilaisessa The American Jewish Theatressa. Hän oli harjoittelijana newjerseyläisissä näytelmissä, joissa hän näytteli pieniä rooleja ja sijaisti johtavia näyttelijöitä. Tämän jälkeen Travis näytteli Neil Simonin "Brighton Beach Memoirsissa" ja oli perustamassa Off Broadway -teatteria nimeltä Naked Angels, jossa hän esiintyi Frank Pugliesen näytelmissä "Aven'U Boys", "King of Connecticut" ja "I'm Not Rappaport". Hänellä oli rooli myös Athol Fugardin näytelmässä "My Children, My Africa".


title: Nancy Travis

text: Travisin elokuvaura alkoi 1980-luvulla, jolloin hän esiintyi muun muassa elokuvassa "Kolme miestä ja baby" (1987) Tom Selleckin, Steve Guttenbergin ja Ted Dansonin kanssa. 1990-luvulla Travis näytteli poliisidraamassa "Epäilyttäviä suhteita" (1990) Richard Geren kanssa sekä Mike Myersin komediassa "Apua, vaimoni on teurastaja" (1993).


title: Nancy Travis

text: Travis näytteli tv-sarjoissa "Almost Perfect" ja "Work with Me", kunnes hänet vakinaistettiin tv-sarjaan "Becker" vuosiksi 2002–2004 Terry Farrellin tilalle Ted Dansonin rakkauden kohteeksi. Viime aikoina hän on esittänyt Susan Pearsonia "The Bill Engvall Showssa".


title: Nancy Travis

text: Travis on näytellyt myös Treat Williamsin kanssa tv-elokuvassa "Safe Harbor" Hallmark Channelilla.


title: Nancy Travis

text: Travis syntyi New Yorkissa ja varttui Baltimoressa Marylandissa sekä Framinghamissa Massachusettsissa. Hän valmistui 1979 Framingham North Highschoolista. Vuonna 1994 Travis meni naimisiin käsikirjoittajana, ohjaajana, tuottajana ja elokuvastudion toimitusjohtajana toimineen Robert N. Friedin kanssa. Heillä on kaksi poikaa, vuonna 1998 syntynyt Benjamin ja vuonna 2001 syntynyt Jeremy. Travis kasvatettiin katoliseksi, mutta avioliittonsa myötä hän on alkanut elää juutalaisuuden oppien mukaan, vaikka ei olekaan koskaan kääntynyt virallisesti juutalaiseksi.


title: Marina Nigg

text: Marina Nigg (s. 24. huhtikuuta 1984 Vaduz) on liechtensteinilainen alppihiihtäjä.


title: Marina Nigg

text: Nigg kisasi ensimmäistä kertaa alppihiihdon maailmancupissa Söldenissä 25. lokakuuta 2003. Niggin paras maailmancupin sijoitus on yhdestoista sija Flachaun pujottelusta 11. tammikuuta 2011. Vancouverin olympialaisissa 2010 Nigg oli pujottelussa 22:s. Val d'Isèren MM-kisoissa hän oli pujottelussa 20:s.


title: Marina Nigg

text: Liechtensteinin mestaruuskisoissa Nigg on voittanut pujottelussa hopeaa ja pronssia.


title: Christina Geiger

text: Christina Geiger (s. 6. helmikuuta 1990) on saksalainen alppihiihtäjä.


title: Christina Geiger

text:
Geiger kilpaili ensimmäistä kertaa alppihiihdon maailmancupissa Semmeringissä 29. joulukuuta 2008. Hänen paras maailmancupin sijoituksensa on kolmas sija Semmeringin pujottelusta 29. joulukuuta 2010. Saksan mestaruuskisoissa vuonna 2009 Geiger voitti pujottelussa hopeaa.
Nuorten MM-kisoissa vuonna 2010 Geiger voitti kultaa pujottelussa. Kisassa toiseksi tullut Norjan Mona Løseth jäi peräti 1,57 sekunnin päähän Geigeristä. Vancouverin olympialaisissa 2010 hän oli pujottelussa neljästoista.


title: Marianne Mair

text: Marianne Mair (s. 5. kesäkuuta 1989) on saksalainen uransa lopettanut alppihiihtäjä.


title: Marianne Mair

text: Hän kilpaili alppihiihdon maailmancupissa ensimmäisen kerran La Molinassa 14. joulukuuta 2008. Mairin paras maailmancupin sijoitus on 12:s sija Aspenin pujottelusta 29. marraskuuta 2009. Hän kilpaili viimeisen kerran FIS:n alaisissa kilpailuissa joulukuussa 2010.


title: Erin Mielzynski

text: Erin Mielzynski (s. 25. toukokuuta 1990 Guelph, Ontario) on kanadalainen alppihiihtäjä.


title: Erin Mielzynski

text: Vancouverin olympialaisissa 2010 Mielzynski sijoittui pujottelussa sijalle 20. Garmisch-Partenkirchenin MM-kisoissa 2011 hän oli pujottelussa 16:s. Schladmingin MM-kisoissa 2013 hän oli pujottelussa 17:s. Sotšin olympialaisissa 2014 Mielzynski oli suurpujottelussa 21:s. Vailin / Beaver Creekin MM-kilpailuissa 2015 Mielzynski saavutti hopeaa joukkuekilpailussa ja oli kuudes pujottelussa. Sankt Moritzin MM-kilpailuissa 2017 hän sijoittui pujottelussa 15:nneksi ja 2018 Pyeongchangin olympialaisissa 11:nneksi.